Ada tak yang sedang layan drama di Astro iaitu “Ulya Dini”?
Mengangkat mengenai kisah seorang wanita cantik yang mengalami trauma semasa kecil kerana sering diejek dek tubuh badan yang sedikit gempal, ianya nyata disukai penonton Malaysia memandangkan setiap episod drama berkenaan sentiasa tular di media sosial.

Bukan sahaja plotnya, namun pelakon utamanya iaitu Hun Haqeem turut menjadi sebutan ramai. Tampil dengan rambut yang sedikit panjang, rata-rata mengatakan bahawa dia kelihatan seperti orang Korea.

Bahkan sebuah video suntingan babak Hun Haqqem di dalam “Ulya Dini” di TikTok tular baru-baru ini.

@frxyoung #ulyadini #hunhaqeem #fypシ ♬ AAAAAAH – &lt3

Menjengah ke ruangan komen, semuanya menyamakan pelakon lelaki itu dengan ahli kumpulan terkenal iaitu BTS, V ataupun Kim Tae-hyung.

Hampir keseluruhan komen mempersetujui bahawa penampilan Hun Haqeem di dalam drama ini mempunyai sedikit persamaan dengan V.
Bagi yang nak tonton lebih banyak ‘V Hun’ ini, jangan lupa saksikan drama “Ulya Dini” di Astro okay?
Korang rasa sama tak wajah mereka?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Taehyung Versi Malaysia” – Berambut Panjang Kerinting, Hun Haqeem Dipuji Mirip V BTS


Rasanya ramai yang ternanti-nanti gambar perkahwinan pasangan Gong Hyo-jin dan Kevin Oh kan?

ARTIKEL BERKAITAN
Tahniah! Gong Hyojin & Kevin Oh Akan Berkahwin Hari Ini Di New York

Pada hari ini, pasangan selebriti itu bakal diijabkabulkan di New York dengan dihadiri teman rapat sahaja.
Mengikut laporan media, Gong Hyo-jin dan Kevin bakal melangsungkan majlis mereka pada 12 Oktober mengikut waktu tempatan.

Mungkin teruja, Gong Hyo-jin sempat memuat naik gambarnya menyarungkan gaun pengantin buat tatapan peminat. Katanya,
Satu-satunya milik saya, saya dah bersedia!

View this post on Instagram

A post shared by Hjk (@rovvxhyo)

Walaupun hanya bahagian kaki yang dipaparkan, namun rata-rata peminat meluahkan rasa teruja menantikan perkahwinan mereka.
Tahniah!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

“Saya Dah Sedia” – Kini Bergelar Isteri Kevin Oh, Gong Hyojin Kongsi Gambar Kahwin


Seo Kangjoon mula dikenali menerusi lakonannya dalam drama seperti ‘Cheese In The Trap’ dan ‘Entourage’. Pun begitu, semasa awal penglibatannya, ramai netizen yang mempertikaikan mutu lakonan lelakit itu. Mereka semua tertanya-tanya mengapa dia dipilih sebagai pelakon sedangkan memek muka dan pergerakan tubuhnya adalah sangat kaku. Walaupun sering menerima kritikan, Seo Kangjoon tidak berputus asa dan terus berusaha memperbaiki lakonannya.
Menerusi temubual dengan majalah ‘Esquire’ baru-baru ini, Seo Kangjoon dengan merendah diri telah menceritakan mengenai karier dan etika lakonannya.

Meskipun dia menerima kritikan yang pedas sebelum ini, tetapi menerusi drama thriller ‘Watcher’ yang diterajuinya baru-baru ini, dia telah menerima pujian yang tinggi mengenai lakonannya yang meninggalkan kesan.

Apabila ditanya mengenai wataknya dalam drama tersebut, pelakon itu menjelaskan bahawa dia sedar yang dia perlu bekerja dengan keras kerana dia tidak mempunyai bakat semula jadi dalam bidang lakonan.
“Kerana berlakon adalah sangat menyeronokkan, saya ingin lakukan yang terbaik dalam menjiwai setiap watak. Tapi saya sentiasa berada dalam situasi di mana saya tidak pasti sama ada dengan kerja keras sahaja mampu membawa watak itu dengan baik. Tiada pilihan bagi saya selain daripada bekerja keras. Bukannya saya mahu bekerja keras tetapi saya tiada pilihan lain selain bekerja keras.”

“Jikalau saya dilahirkan dengan bakat lakonan semula jadi, berkemungkinan besar saya tidak akan bekerja sebegini keras. Pelakon seperti saya yang lahir tanpa bakat asli dan kekurangan naluri yang tajam, saya rasa tiada apa yang mampu saya lakukan selain bekerja keras.”
Nampaknya usahanya tidak menemui jalan mati apabila ramai penonton yang mula sedar dengan bakat lakonannya. Menerusi watak Kim Yeonggun dalam drama ‘Watcher’, dia berjaya mengubah persepsi netizen mengenai lakonannya yang sebelum ini dianggap kaku. Kepada sesiapa yang masih belum menonton drama ini, bolehlah mula menonton sekarang kerana semua episod telah pun ditayangkan.
Sumber: Soompi

Seo Kangjoon Akui Tiada Bakat Semula Jadi Dalam Lakonan


Meskipun sudah lama berada dalam industri lakonan namun, beberapa pelakon ini jarang memainkan watak utama dalam sebuah drama.

ARTIKEL BERKAITAN
"Visual Hebat!" - Ramai Teruja Lihat Interaksi Lisa BP & Lee Soohyuk Di Acara BVLGARI

Bagi peminat setia K-Drama, korang mesti kenal dengan pelakon seperti Kwak Dong-yeon dan Lee Soo-hyuk, kan?
Kalau korang nak tahu, meskipun popular, mereka berdua dan beberapa lagi pelakon lain, jarang dilihat memainkan watak utama dalam sebuah drama. Agak-agaknya kenapa eh?

LEE SOOHYUK

Pertama sekali adalah Lee Soo-hyuk. Lee Soo-hyuk telah membuat debutnya sebagai pelakon pada 2010 menerusi filem “The Boy From Ipanema” dan muncul dalam pelbagai drama popular seperti “Tomorrow”, “Doom at Your Service” dan banyak lagi. Bagaimanapun, ramai penonton berharap agar pelakon itu akan terlibat dengan lebih banyak drama sebagai watak utama pada masa hadapan, dek lakonannya yang memuaskan.

AHN SOHEE

Seterusnya adalah Ahn So-hee. Bagi yang belum tahu, Ahn So-hee merupakan bekas ahli WONDER GIRLS, dan lebih aktif sebagai pelakon kini. Sudah membintangi lebih daripada 5 drama, pelakon dan penyanyi itu nampaknya jarang menemui penonton sebagai watak utama meskipun mempunyai bakat lakonan yang meyakinkan.
LEE KWANGSOO

Sebut saja nama Lee Kwang-soo, pasti ramai yang lebih mengenalinya sebagai seorang penghibur kan? Kalau anda nak tahu, Lee Kwang-soo juga merupakan seorang pelakon yang pernah membintangi banyak drama seperti “City Hunter”, “The Sound of Your Heart” dan pelbagai lagi. Bagaimanapun, peminat kurang dapat melihat selebriti itu memainkan watak utama dalam sebuah drama. Dengan personaliti dan lakonannya yang mencuit hati, Lee Kwang-soo sememangnya layak untuk lebih banyak lagi memegang watak utama.
KWAK DONGYEON

Bagi siapa yang sedang menonton drama “Gaus Electronics” kini, pastinya akan kenal dengan pelakon bernama Kwak Dong-yeon. Penonton nampaknya seronok melihat Kwak Dong-yeon memainkan watak utama dalam drama tersebut, memandangkan dia sering menemui penonton sebagai watak sampingan seperti dalam “Big Mouth”, “Vincenzo” dan banyak lagi.
YURA GIRLS’ DAY

Meraih populariti menerusi bekas kumpulannya iaitu GIRLS’ DAY, Yura juga merupakan pelakon yang pernah muncul dalam banyak drama. Namun begitu, selebriti itu hanya pernah sekali sahaja memegang watak utama iaitu dalam drama “School of Hip Hop” yang ditayangkan pada 2017 dahulu.
HWANG INYOUP

Semakin dikenali menerusi drama “True Beauty”, peminat pastinya ingin melihat Hwang In-youp dalam lebih banyak projek drama lagi pada masa hadapan, kan? Meskipun dia tidak memegang watak utama dalam siri berkenaan namun, Hwang In-youp nampaknya telah berjaya menarik perhatian penonton dek auranya yang luar biasa. Selepas ini, harapnya Hwang In-youp akan lebih banyak lagi menemui penonton sebagai bintang utama dalam drama!
KIM SEULGI

Kim Seul-gi yang pernah membintangi siri popular seperti “Oh My Ghost”, “Love in the Moonlight” dan banyak lagi, juga adalah pelakon yang banyak membuat kemunculan dalam sebuah drama namun, jarang-jarang dapat memegang watak utama. Dengan lakonannya yang memuaskan, pelakon itu layak untuk dapat menjadi fokus utama dalam sebuah drama.
Siapa lagi pelakon yang korang rasa layak dapat pegang watak utama?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTikTok

Meski Popular, 7 Pelakon Ini Jarang Pegang Watak Utama Dalam K-Drama


Kalau dah “Running Man”, mesti ada pelbagai kisah menarik yang dikongsi kesemua ahli dan tetamu.

ARTIKEL BERKAITAN
"Awak Sesuai Berambut Hitam" - Yoo Jaesuk Puji Kecantikan Jeon Somin

Dalam episod terbaru ini, kesemua ahli serta tetamu, Jin So-yeon, Choi Yeo-jin dan Ok Ja-yeon telah menjalani perlumbaan bagi menentukan siapa yang akan mendapat pelekat untuk menjalani hukuman terbesar selepas 4 minggu nanti.
Menerusi satu permainan, mereka telah ditanya mengenai soalan,

Apabila terserempak kekasih lama.

Cerita Jeon So-min,

Saya pernah terserempak dan menegur ‘Hai oppa?’ tapi lelaki itu buat-buat tak nampak meskipun terpandang saya.
Tambahnya,
Makin meluat apabila dia melewati rakan saya dan berlagak seperti mengenalinya.

Kongsi Haha pula,
Saya juga terjumpa tanpa sengaja dan mahu menegur dengan cool ‘Hai?’ tapi saya bercakap dengan nada formal. Kalau lah boleh putar masa semula..
Kesian..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews1

“Bekas Teman Lelaki Buat Tak Tahu Apabila Disapa Saya” – Jeon Somin


Nampaknya, filem “Dream” bakal menemui penonton tidak lama lagi!
Pada 18 April, filem “Dream” arahan Lee Byung-hun dilaporkan telah selesai menjalani penggambaran setelah 2 tahun, dan kini sedang dalam proses pasca produksi.

Park Seo-joon yang merupakan pelakon utama bagi filem ini memberi komen,
Saya sangat bersyukur kerana saya dapat menamatkan penggambaran dengan selamat. Saya harap penonton akan menyukainya.
IU yang juga merupakan peneraju utama turut berkata,

Ia adalah penggambaran filem cereka pertama saya. Saya fikir ia akan kekal dalam ingatan saya untuk masa yang lama, kerana ia telah mengumpul lebih banyak kenangan daripada kerja lain.
Sementara itu, filem “Dream” membawa kisah sekumpulan orang yang cuba untuk bertanding di Piala Dunia Gelandangan, iaitu acara bola sepak antarabangsa tahunan. Park Seo-joon akan membintangi sebagai Yoon Hong-dae, seorang pemain bola sepak profesional dalam percubaan tatatertib, yang menjadi jurulatih pasukan bola sepak yang teruk. Manakala IU akan berperan sebagai Lee So-min, seorang pengarah penerbit yang bercita-cita tinggi, yang sedang membuat dokumentari tentang pasukan itu.

Tambahan, tarikh tayangan bagi “Dream” masih belum diumumkan, dan akan disahkan selepas tamat pasca produksi.
Sama-sama kita nantikan keluaran filem ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Khan

Setelah 2 Tahun, Filem ‘Dream’ Diterajui Park Seojoon & IU Tamat Penggambaran


Rasanya Gong Yoo mula menmpa nama dalam dunia lakonan Korea selepas berjaya menjiwai watai Choi Han-kyul dalam “Coffee Prince”. Bayangkan rating tertinggi hampir cecah 30%, tak peliklah kenapa drama romantik itu popular di serata Asia.
Walaubagaimanapun pelakon lelaki popular itu tidak segan mengakui bahawa drama popular yang dibintanginya ditawarkan pada ketika dia keliru dengan dirinya sebagai pelakon.

Bagi “Coffee Prince”, dia dalam dilema mahu bertapak dan menyemat namanya dalam minda penonton sebagai seorang pelakon yang bagus. Meskipun pada awalnya menolak namun tuah manusia siapa yang tahu, drama itu telah membawa karier lakonannya ke peringkat yang lebih stabil.

Bagi “Goblin” pula, Gong Yoo turut berada dalam situasi yang mengelirukan kerana dia bakal memasuki usia 40 tahun pada ketika itu.
Apabila musim panas, saya teringat ‘Coffee Prince’ dan bila masuk musim sejuk, saya akan terbayang ‘Goblin’.
Sebagai seorang pelakon, Gong Yoo berharap agar dia membawa pengaruh yang baik dan jikalau dia mempunyai kuasa yang besar, dia mahu menggunakan pada jalan yang baik bagi membantu ramai orang.

Penonton pun tak akan lupakan Gong Yoo dalam kedua-dua drama popular ini kerana ia boleh dikatakan telah memberi impak yang besar dalam hidup ramai peminat K-Drama.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

melaluihttps://news.nate.com/view/20201002n02602?mid=n1008

Gong Yoo Akui Terima Tawaran ‘Coffee Prince’ & ‘Goblin’ Ketika Tidak Pasti Dengan Karier Lakonan


Nampaknya akan ada seorang ahli baru bagi “Master In The House”!
Terbaru, diumumkan bahawa Eun Ji-won yang suka bermain berbanding belajar telah dipilih sebagai ahli baru program SBS itu.

Bukan sahaja teruja untuk memilihat imej ‘Eun-choding’ dan ‘Si Bijak’, penonton turut tidak sabar untuk menyaksikan keserasian di antara Eun Ji-won dan adik kesayangannya Lee Seung-gi.

Ujar pengarah “Master In The House”, Kim Jung-wook,
Saya mahu mencabar keinginan untuk belajar selama 43 tahun ini selepas berjumpa Eun Ji-won. Bagi menampilkannya, saya meminta sokongan dan perhatian semua.
Episod pertama program tersebut bersama Eun Ji-won akan ditayangkan pada April nanti.

Wah! Mesti kecoh.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald POP

Eun Jiwon Jadi Ahli Baru ‘Master In The House’


Sebenarnya banyak impak besar buat pelakon apabila mereka memilih untuk melakonkan babak seksual di dalam naskhah lakonan.

ARTIKEL BERKAITAN
"Dia Kata Geli Hati" - Jeon Doyeon Kongsi Reaksi Anak Tonton 'Crash Course in Romance'

Menerusi tembual bersama “You Quiz On The Block”, Jeon Do-yeon berkongsi bagaimana babak ranjang yang dilakonkan dalam filem “Happy End” memberikan kesan buat kerjaya lakonannya.
Kongsinya jujur, ramai yang memujuk supaya tidak melakonkan babak itu malah ia merupakan kali pertama dia mencuba adegan sedemikian. Walau bagaimanapun, dia tetap menyahut cabaran tersebut kerana mahu membuktikan bahawa filem yang tiada Han Suk-kyu juga mampu berjaya pada ketika itu.

Jelas Jeon Do-yeon mengenai reaksi ibunya,

Semasa memujuk ibu, saya tak menyangka dia akan menangis seteruk itu. Katanya, ‘Bagaimana kalau awak tak dapat berkahwin? Akhirnya, saya berjaya meyakinkannya dengan berkata ‘Saya bukan jadi pelakon untuk berkahwin dengan baik, kan?’
Pun begitu realiti tak seindah disangka dek impak yang dilalui selepas tayangan filem itu,
Saya terseksa sangat selepas filem ini. Semasa merakamkannya, ia adalah pilihan naif tapi kesemua iklan yang disertai saya dibatalkan dan saya tak tahu kenapa. Asalnya saya tak tahu, namun hanya mengetahui mengenai hal ini pada akhirnya. Saya tersedar bahawa ada imej yang dimahukan oleh umum buat pelakon wanita.

Walaupun sedikit terasa namun Jeon Do-yeon mengakui hal berkenaan membuatnya lebih kuat. Jelasnya, prejudis terhadap pelakon wanita adalah sangat hebat pada ketika itu dan ada yang mengkritik kelakuan pasifnya sebagai tidak profesional.
Dalam ‘Happy End’, teraju utama memainkan watak yang aktif dan saya hanya melakukan tugas sebagai pelakon. Jadi, lebih banyak orang bercakap, lebih kuat saya rasakan.
Bukan senang jadi pelakon wanita..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

“Ibu Saya Menangis Teruk..” – Dibuang Iklan, Jeon Doyeon Dedah Kesan Buruk Lakonkan Babak Ranjang


Kalau korang perasan, pengayaan dan pemilihan warna rambut gadis di Korea sentiasa trendy kan? Tidak kira sama ada mereka K-idol atau orang awam tetapi memang cantik belaka! Ramai gadis di negara Malaysia sudah mula mengikuti pengayaan rambut seperti gadis Korea.
Hmm, tapi macam mana mereka menjaga rambut supaya sentiasa nampak bersinar dan sihat walaupun kerap mewarnakan dan mengayakan rambut yang berbeza-beza? Jom kami kongsikan!

Memperkenalkan Jenny House, Produk Kesihatan Rambut Eksklusif Di Watsons

Jenny House merupakan jenama produk penjagaan dan kesihatan rambut yang berasal dari Korea. Kini, Jenny House mula memasuki pasaran Malaysia dan dijual secara eksklusif di Watsons. Fokus utama jenama ini adalah untuk membantu korang mendapatkan rambut yang lebat bermula dari akar rambut pada kulit kepala dan rambut yang sihat.

Apa manfaat Jenny House pada rambut?:

– 2X ganda manfaat Cica:  Ekstrak dari Centella Asiatica memberi kesan yang sangat baik untuk menenangkan dan melembapkan kulit kepala. Manakala Madecassoside, bahan aktif yang diperoleh daripada daun dan batang Centella Asiatica. Kedua-dua manfaat ini memberikan sinergi berganda untuk kulit kepala lebih sihat
– Jeju Seaweed Complex: Meningkatkan kadar penyerapan ke dalam kulit kepala/rambut dengan kandungan nutrisi nano kepada rambut yang mengandungi Jeju Seaweed Complex seperti Ecklonia Cava, Kjellmaniella Gyrata, Seaweed Fusiforme, Codium Fragile, Sargassum Fulvellum dan  komponen Peptida menggunakan kaedah paten pengeluar UCL
-Keratin terhidrolisis: Manfaat keratin terhidrolisis membantu meningkatkan kemampuan rambut untuk mempertahankan kelembapan, mencegah rambut kusut dan sukar untuk digayakan, memperbaiki rambut yang rosak akibat pengwarnaan rambut dan meningkatkan kekuatan rambut.
Wah, banyak betul manfaat produk Jenny House ni. Tapi, semua benda mesti kena usaha kan? Kalau macam tu, min nak share 6 rutin haircare yang korang boleh amalkan supaya rambut korang pun cantik macam gadis Korea!
1. Root Volume Fixer (95 ML)

Kalau korang ada masalah rambut rosak yang teruk dan nipis. Ini memang recommended! Self-up volume shampoo sangat membantu mengurangkan gejala keguguran rambut dan membantu korang untuk menggayakan rambut lebih volume. Dengan 86% bahan semula jadi, syampu ini juga mengandungi 4,000PPM Kolagen Hidrolisis yang membantu rambut untuk tumbuh serta memberikan kelembapan pada kulit kepala.
Harga: RM 79.90
2.  Self-Up Real Volume Treatment (240 ML)

Produk ini membantu korang untuk melakukan rawatan rambut gugur serta penjagaan kulit kepala dari rumah. Ini bertujuan untuk menggalakkan pertumbuhan rambut lebih cepat. Self-Up Real Volume Treatment juga mengandungi keratin terhidrolisis 4,000PPM dan 17 asid amino yang mengisi rambut dengan nutrisi. Ia juga dapat membentuk filem pelindung pada cuticles yang rosak. Wah, berkepuk-kepuk lah rambut korang nanti!
Harga: RM 79.90
3. Intensive Protein Ampoule (100 ML)

Ampoule dari Jenny House ini mengandungi Hydrolyzed Wheat Protein sebanyak 6,000PPM dan Hydrolyzed Keratin, 4,900PPM untuk membekalkan protein pada rambut hanya dengan penggunaan beberapa titik sahaja.
Menariknya, ampoule ini dapat memberi penjagaan kesihatan rambut 2X ganda dengan kandungan nutrien dan nutrisi dari bahan semula jadi. Sebenarnya, bila korang guna ampoule ni, permukaan rambut korang akan disaluti dengan 97% agen penambah kelikatan yang berasal dari alam semula jadi. Fuh, baru step yang ketiga pun min dah dapat rasa manfaatnya!
Harga: RM 59.90
4. Root Volume Fixer (95 ML)

Siapa dekat sini pernah feeling konon nak buat iklan rambut macam K-idol tapi rambut pulak tersangkut  dekat sikat sebab kusut? Mesti pernah kan? Haa, guna je Root Volume Fixer! Produk semburan rambut semula jadi ini tidak melekit dan memastikan penggayaan rambut korang kekal sampai malam!
Paling penting, ia mudah meruap dan cepat serap. Produk ini hanya menggunakan 92% kandungan semula jadi sahaja termasuklah minyak silikon. Bestnya!
Harga: RM 59.90
5. Style Curling Serum (150 ML)

Ok, part ni min memang impress! Selalu kita asyik tengok produk penjagaan rambut mesti akan tertumpu pada golongan yang berambut lurus. Tapi, golongan yang berambut keriting pun mengalami masalah yang sama jugak. Nasib baik ada Style Curling Serum ni!
Dirumus dengan 93% kandungan semula jadi, serum transparent berbentuk gel ini mencipta gelombang keriting semula jadi yang dipenuhi dengan kelembapan baik untuk kulit kepala dan rambut. Serum ini tidak melekit dan tidak meninggalkan sisa pada tapak tangan. Serum 4-in-1 ini sangat membantu untuk memberi volume + curling + kelembapan + rawatan pada rambut dalam satu masa.
Harga: RM 59.90
6. Heating Care Quick Dry Mist (200 ML)

Kalau korang jenis yang takde masa nak tunggu rambut kering sebelum keluar, this is a sign untuk korang cuba mist ni! Cukup hanya dengan keringkan menggunakan tuala atau hair dryer selama beberapa minit, korang apply mist ni pada seluruh rambut. Dengan teknologi sistem Quick-dry, korang boleh keluar untuk buat aktiviti seharian tanpa rasa rimas ataupun melekit dalam apa jenis cuaca sekalipun. Item ni memang wajib bawa kemana-mana!
Harga: RM 79.90
Rambut dah sihat, sekali-sekala treat rambut dengan pewarna rambut trendy ala Korea pulak!
7. Jenny House Premium Hair Color
Korang tahu tak, pewarna rambut Premium ini merupakan pewarna rambut pilihan No. 1 Salon Kecantikan Jenny House yang kaya dengan warna ‘laku keras’ dan pewarna semula sekiranya para pelanggan ingin menukar warna rambut mereka dalam waktu yang sama.
Antara manfaat pewarna rambut ini:
– CICA Galactomyces: Menenangkan kulit kepala dan membantu rambut agar kekal sihat, licin dan berkilat.
– Hydrokeratin: Membantu rambut agar kekal sihat dengan kandungan protein.
Terdapat 7 pilihan warna yang menawan seperti hitam, coklat gelap, coklat natural,  rose gold brown, coral pink brown, pink brown dan ash brown.
Cara Penggunaan:

Gaul rata sebelum digunakan dengan nisbah 60g pertama kepada 60g kedua dan sapu rata pada rambut.
 Selepas 35 minit, bilas dengan rata menggunakan air suam. Basuh dengan teliti dengan sabun atau syampu. Kemudian, basuh sekali lagi menggunakan air suam. Siap!
Harga: RM 59.90

8. Jenny House New Salon Code

Korang pernah dengar tak pewarna rambut bertekstur gel puding? Min first time dengar! Selain dari Premium Hair Color. Korang boleh cuba Jenny House New Salon Code dengan empat warna pilihan iaitu rose gold, cacao, beige dan coklat.
Walaupun pewarna yang pertama dan kedua dalam bentuk cecair, tetapi selepas dicampur akan terus menjadi seperti puding. Jangan risau, pewarna ini tidak terlalu cair dan akan terus melekat pada rambut.
Cara Penggunaan:

 Gaul sebati sebelum digunakan dengan nisbah 70ml pertama kepada 70ml kedua dan sapu rata pada rambut. Biarkan selama 20 hingga 30 minit. Setelah itu, bilas dengan rata menggunakan air suam. Basuh dengan teliti dengan sabun atau syampu. Kemudian, basuh sekali lagi menggunakan air suam. Siap!
Kapasiti penggunaan pewarna rambut adalah mengikut ketebalan rambut masing-masing.

Harga: RM 59.90
Semua produk Jenny House yang min sebutkan tadi diformulasi berdasarkan 20 tahun pengalaman dari Salon Jenny House di Korea menggunakan bahan semula jadi. Memang takde alasan lagi untuk korang terlepas dari cuba produk ni! Klik DI SINI
Tunggu apa lagi, cepat dapatkan produk ini di Watsons! Untuk maklumat lanjut, layari www.watsons.com.my . Sila ikuti akaun Facebook dan Instagram Watsons.

Nak Rambut Macam Pelakon K-Drama? Pssttt.. Ini Rahsianya!


Kesemua peminat boleh menarik nafas lega apabila keadaan Han So-hee yang kelihatan baik kini.

ARTIKEL BERKAITAN
Tercedera Di Set, Peminat Sedih Lihat Han Sohee Muat Naik Foto Tutup Sebelah Mata

Terdahulu, pelakon wanita itu dilaporkan tercedera semasa penggambaran :Gyeongseong Creature” dan dibawa ke terus ke hospital bagi mendapatkan rawatan. Malah penggambaran perlu dihentikan untuk sekian lama dek parut yang masih kelihatan di muka dan lengan wanita itu selepas kejadian tersebut.
Malah Han So-hee membuatkan ramai risau apabila dia memuat naik gambar dengan menutup separuh mukanya beberapa minggu lalu sekaligus membuktikan betapa seriusnya kecederaan tersebut.

View this post on Instagram

A post shared by 한소희 (@xeesoxee)

Walau bagaimanapun, semua menarik nafas lega apabila pelakon berkenaan nampaknya sudah pulih sepenuhnya apabila tampil sihat di sebuah acara fesyen baru-baru ini. Malah dia juga sempat memuat naik gambar di belakang tabir sebuah photoshoot pada petang tadi.

Sepertinya Han So-hee tidak apa-apa lagi kini, jadi korang dah tak perlu risau!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

Dah Tak Sorok Wajah, Peminat Lega Kecederaan Di Muka Han Sohee Sudah Pulih


Siapa tak kenal model cilik bernama Ella Gross? Kanak-kanak kacukan Korea-Amerika ini menerima pujian orang ramai kerana kecantikannya yang memukau walaupun baru berusia 11 tahun. Punyalah popular sehinggakan dia mempunyai lebih 3.5 juta pengikut di laman sosial Instagram. Hebat!
Bukan sahaja popular di Korea tetapi dia turut menjadi kegilaan pelbagai jenama terkenal untuk dijadikan sebagai model mereka. Kalau anda perasan, Ella telah pun memenuhi ruang iklan bagi jenama-jenama terkenal dunia seperti GAP dan Levi’s.

Memang terkenal dengan kecantikannya, Ella sekali lagi buat orang ramai terpegun apabila ibunya telah memuat naik gambar ID (passport) milik anak perempuannya itu. Dalam setting normal pun, memang tak boleh cover iras wajahnya yang sempurna itu.

View this post on Instagram

Artikel sebelum iniWonho Keluar Monsta X, Kini Hadapi Tuduhan Salah Guna Dadah PulaArtikel seterusnyaDek Digemari Oleh Jennie & Jisoo Blackpink, Tular Gambar ‘Super Ring’ Mula Dijual Di Korea! irsa
ARTIKEL BERKAITANLAGI ARTIKEL DARI PENGARANG

 Celebrity News

“Sanggup Dia Melutut” – Tak Sombong, Ramai Puji Cara Han Sohee Layan Peminat

 Celebrity News

Selepas Kejayaan ‘The Glory’, Kim Hieora Umum Kafe Miliknya Akan Ditutup Julai Ini

 Celebrity News

“Nak Menangis” – Pertama Kali Tinggal Anak Kerana Kerja, Son Yejin Luah Perasaan

Loading...

Gambar Passport Pun Lawa! Ramai Cemburu Lihat Kecantikan Model Cilik Korea, Ella Gross


Tahun 2020 sebenarnya merupakan tahun yang meriah buat dunia K-Drama. Dengan pelbagai drama unik dan best yang dihasilkan, malah banyak ‘permata’ yang ditonjolkan kepada peminat drama Korea dalam tahun ini. Nak tahu siapa?
Han So-hee

Muncul sahaja buat pertama kali dalam “The World Of The Married”, semua penonton nyata terpersona melihat kecantikan wanita tinggi lampai ini. Dengan lirikan mata yang tajam, ramai yang tak mampu mengelak daripada terpaut dengan rupa paras dan bakat lakonannya meskipun membawa watak wanita perampas.
Kalau anda nak tahu, Han So-hee sebenarnya memulakan kerjaya lakonannya pada tahun 2017 dalam drama “Into The World Again” sebelum berlakon dalam banyak naskhah lain lagi seperti “100 Days My Prince” dan “Abyss”. Tetapi “The World Of The Married” ternyata merupakan tuah besar baginya kerana namanya mula menjadi sebutan ramai selain menjadi antara pelakon yang menerima tawaran pengiklanan terbanyak sekali untuk tahun ini.

Lee Do-hyun

Meskipun pernah muncul sebagai watak sampingan dalam banyak drama popular seperti “Prison Playbook”, “Clean With Passion For Now”, dan “Hotel Del Luna”, namun nama Lee Do-hyun mula meniti di bibir peminat K-Drama selepas membintangi drama “18 Again” baru-baru ini.

Pertama kali melakonkan watak utama, namun lelaki ini membuktikan bakatnya yang besar dengan lakonan meyakinkan. Bayangkan Lee Do-hyun berjaya menyentuh hati penonton dengan watak Hong Dae-young yang kembali muda selepas bercerai dengan isterinya. Langsung tidak kekok, dia mampu menyampaikan personaliti versi tua (Yoon Sang-hyun) dengan hebat sekali.
Seo Ye-ji

Tipulah kalau ada yang cakap bahawa “It’s Okay To Not Be Okay” tidak meninggalkan impak langsung dalam dunia K-Drama untuk tahun 2020 ini. Antara sebab kejayaannya ialah watak utama yang dipegang oleh Seo Ye-ji. Rasanya tiada siapa lagi yang mampu membawa watak penulis buku kanak-kanak dengan personaliti anti-sosial, Go Mun-yeong melainkan wanita itu.
Sudah pun berlakon dalam pelbagai drama seperti “Save Me”, “Moorim School”, “Lawless Lawyer” dan banyak lagi, namun mata penonton mula terbuka selepas menyaksikan persembahannya yang tiada tandingan dalam drama psikologi “It’s Okay To Not Be Okay” ini. Bahkan dia langsung tidak tenggelam dek lakonan hebat watak utama lain iaitu Kim Soo-hyun dan Oh Jung-se. Dahsyat!
Kim Seon-ho

Sudah pun berkecimpung dalam dunia lakonan muzikal sejak tahun 2009, lelaki ini mencabar dirinya dengan melompat masuk dalam industri lakonan arus perdana menerusi drama “Good Manager” sebagai watak sampingan pada tahun 2017.
Lakonannya yang hebat membuatkan Kim Seon-ho terus menerima tawaran sebagai watak kedua dalam pelbagai drama seperti “Strongest Deliverymen”, “Two Cops” dan “100 Days My Prince”. Bahkan lelaki ini turut pernah membawa watak utama dalam “Welcome To Waikiki 2” dan “Catch The Ghost”, namun sepertinya masih ramai lagi yang tidak sedar dengan kewujudan pelakon hebat ini.
Semuanya berubah apabila Kim Seon-ho menjadi hero kedua dalam drama “Start-Up” yang kini sedang ditayangkan. Menjadi-jadi betul popularitinya kerana dalam masa sebulan sahaja, dia sudah meraih pengikut Instagram sebanyak 2 juta. Fuhh! Malah ramai yang sepertinya berharap agar dia diangkat sebagai hero utama dalam drama itu.
Seronok rasanya apabila melihat pelakon yang layak popular akhirnya mendapat spotlight mereka. Rasa macam memang mereka sepatutnya dihargai ramai, kan?
Ada tak antara mereka ini merupakan pelakon kegemaran anda?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

“Ini Adalah Tahun Mereka!” – Sudah Lama Berlakon, 4 Pelakon Ini Mula Tempa Nama Dalam 2020


Walaupun drama “Reborn Rich” telah pun menamatkan tayangannya tahun lepas, tetapi kehangatan drama tersebut masih lagi terasa.

ARTIKEL BERKAITAN
"Kalau Dia Jemput, Saya Pergi" - Lee Sungmin Ulas Perkahwinan Song Joongki

Baru-baru ini, pelakon Lee Sung-min iaitu salah seorang teraju utama drama tersebut telah menjadi tetamu dalam sebuah rancangan radio “Park Myung Soo’s Radio Show” yang telah disiarkan pada hari ini.
Ketika DJ Park Myung-soo bertanya tentang popularitinya menerusi karya “Reborn Rich”, Lee Sung-min menjawab,

Saya tidak tahu ianya akan berjaya. Hasil penilaian dari penonton adalah baik tetapi saya tidak menyedarinya. Selepas menerima terlalu banyak panggilan telefon dan mesej, akhirnya saya tahu bahawa drama itu telah menjadi topik hangat.
Kemudian, Park Myung-soo memberitahu kepada Lee Sung-min bahawa,
Saya menontonnya dalam masa dua hari. Tetapi saya terkejut dengan pengakhiran yang mengejut.

Respon Lee Sung-min mengenai pengakhiran “Reborn Rich” yang menjadi kontroversi itu,
Sebenarnya, saya tidak membaca baki bahagian skrip selepas watak saya mati.
Tambahnya lagi,
Kalau ikutkan saya, ini adalah kali pertama saya tidak membaca skrip selepas watak saya mati. Mengikut rancangan asal, Jin Yang-chul akan mati lebih awal. Ternyata dia hidup lebih lama sedikit daripada jangkaan.
Selepas itu, pelakon lelaki tersebut turut berkongsi sebab dia tidak membaca skrip bahagian terakhir bagi drama itu,
Sebaik sahaja saya selesai penggambaran adegan untuk ‘Reborn Rich’, saya perlu mula membuat persediaan untuk kerja yang lain. Sebab itu, saya tidak sempat membaca bahagian terakhir skrip. Jadi, saya fikir saya tidak perlu membacanya dan percaya bahawa ia akan berakhir dengan baik. Sebab itulah, saya menonton pengakhiran drama itu tanpa maklumat.
Watak Jin Yang-chul ni memang meninggalkan kesan betul.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

“Saya Ada Kerja Lain”- Lee Sungmin Ulas Kontroversi Ending ‘Reborn Rich’


Siapa sangka orang Korea rupanya mempunyai misi untuk ‘bershopping’ apabila melancong ke Malaysia.

ARTIKEL BERKAITAN
Kongsi Gambar Percutian, Badan Hyoyeon Girls' Generation Dipuji Kekal Cantik

Bukan sahaja orang biasa malah artis Korea juga turut memastikan mereka membeli sesuatu apabila berada di sini untuk konsert atau pun kita berjalan-jalan.
Menerusi tweet seorang penterjemah bahasa Korea yang berbangsa Melayu iaitu Shah Azami, Hyoyeon SNSD juga turut sempat membeli-belah di pasar raya terkemuka di Selangor semasa hadir untuk sebuah konsert baru-baru ini.

random but me working as hyoyeon’s translator and bringing her to aeon sunway pyramid because she wanted to buy ubat gigi Darlie & lada sulah being captured in a pic https://t.co/wYs3RxY0a4 pic.twitter.com/Gpg22qVpgE
— shah (@asoshiation) January 31, 2023

Katanya, idola itu mencari ubat gigi berjenama Darlie dan lada sulah tempatan bagi dibawa pulang ke Korea.

Apabila ditanya kenapa, Hyoyeon mengatakan bahawa ubat gigi itu dijual dengan harga yang tinggi di sana selain hanya boleh didapati di farmasi. Tak sangka kan?

Hyoyeon nampak macam orang lokal dalam gambar tu!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

Hyoyeon SNSD Dedah Sebab Orang Korea Suka Beli Ubat Gigi DARLIE Ketika Di Malaysia


Meskipun dikenali ramai selepas drama “Signal” tapi nampaknya nama Lee Je-hoon kini meniti di bibir penonton K-Drama dek kerana persembahan hebatnya dalam “Taxi Driver” kini.
Berlakon sebagai Kim Do-gi yang merupakan bekas pegawai pertahanan khas yang membalas dendam buat sesiapa yang mahukan keadilan kini, ramai rasanya yang jatuh cinta melihat kepelbagaian warna pada wataknya itu.

Manusia baik yang mempunyai perasaan empati
Kim Do-gi menjadi perhatian ramai kerana kebaikannya. Meskipun tidak menunjukkan simpati kepada penjahat, namun dia memiliki rasa empati kepada yang lemah dan sesiapa yang menjadi mangsa kerana situasi yang tidak adil. Sisi lelaki ini dilihat seperti seorang jiran di mana dia mengurangkan tambang teksi kepada penumpang yang keletihan selain mendengar kisah mangsa yang mengharapkan bantuannya bagi membalas dendam.
Lee Je-hoon menggambarkan personaliti Kim Do-gi menerusi sekilas perubahan pada emosi selain menonjolkan sisi simpatinya menerusi pandangan yang tajam. Ianya juga berjaya membuatkan penonton mendalami kisah Kim Do-gi sebagai anti-hero selepas menjalani kehidupan yang normal. Cara lelaki ini menyeimbangkan emosi marah, kesakitan dan putus asa semasa mendengar kisah para mangsa menambahkan lagi kedalaman kepada kisah anti-hero ini.

Pakar menyamar yang membuatkan penjahat keliru
Pelbagai penyamaran Kim Do-gi membuatkan drama ini menjadi lebih menarik. Lee Je-hoon menunjukkan kehebatan lakonannya apabila dia menukar kerja dan personaliti bagi menyesuaikan diri dengan misi menceroboh kawasan musuh. Setiap kali misi berlangsung, dia mampu bertukar bagi memudahkan dirinya membalas dendam kepada penjahat yang melakukan perkara buruk.

Paling kelakar buat penonton apabila Lee Je-hoon menghadiahkan gelak ketawa menerusi babak katarsis sebagai ‘lelaki macho dan kacak yang membunuh’ semasa menjalani misi membantutkan satu kancah penipuan. Penyamarannya itu sekaligus membuktikan bahawa Lee Je-hoon mampu membawa pelbagai persona sebagai pelakon dan membuatkan “Taxi Driver” menjadi lebih menarik.

Anti-hero dengan naluri buas dan ganas
Kemampuan Lee Je-hoon sebagai pelakon menjadi perhatian penonton apabila Kim Do-gi memburu penjahat. Dia mengambil serius dengan pepatah ‘hutang darah dibayar darah’ di mana lelaki itu akan pastikan para penjahat menerima balasan yang setimpal dengan jenayah yang dilakukan mereka.
Disebabkan oleh itu, penonton kini tidak sabar menanti apakah lagi pembalasan yang bakal dilakukan oleh Kim Do-gi dalam episod akan datang nanti.

Memang best betul “Taxi Driver”, makin jatuh cinta pula dengan Lee Je-hoon kan?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERiMBC

3 Sebab Penonton Terpesona Lihat Sisi Hero Gelap Lee Jehoon Dalam ‘Taxi Driver’


TXT baru-baru ini mengambil bahagian dalam penggambaran untuk majalah Vogue!
Dalam temu bual yang disertakan, setiap ahli mendapat peluang untuk menerangkan perkara yang mereka minati atau fokuskan baru-baru ini. Seorang peminat K-pop sejak kecil, Soo-bin menyebut perasaan ganjil yang dia dapat apabila melihat koleksi albumnya. Dia berkongsi,

Setiap kali orang bertanya tentang matlamat artis, mereka biasanya menyebut tentang anugerah atau membuat persembahan di pentas besar. Walaupun itu adalah matlamat yang hebat, saya juga berharap peminat yang mendengar muzik kami akan gembira pada masa hadapan apabila mereka merenung kembali masa ini, seperti yang saya lakukan.
Soo-bin baru-baru ini menyaring gambar-gambar yang dia kumpulkan pada komputernya sejak 2012. Dia menghuraikan sebab mengapa dia cuba mengambil sebanyak mungkin gambar, dengan berkata,
Saya cuba merakamkan kesederhanaan kehidupan seharian, seperti makanan yang kita makan. tapak penggambaran atau muka lucu ahli. Sebaik sahaja anda memindahkan kenangan yang mudah dilupakan itu ke dalam gambar, ia menjadi kenangan yang berharga.
Yeon-jun memilih untuk berkongsi minatnya terhadap fesyen sambil mengulas bagaimana setiap orang memilih untuk mengekspresikan diri mereka adalah cerminan dunia dalaman mereka. Dia menyambung,

Saya bukan seorang yang berpendirian. Walau bagaimanapun, saya menjadi matang melalui tarian dan muzik dan juga mula memperhalusi pandangan hidup saya melalui minat saya dalam fesyen. Ia bukan hanya tentang bersikap tegas. Sebaliknya, saya telah mengetahui dengan tepat apa yang saya mahukan melalui perspektif yang lebih luas dan fleksibel.
Minatnya dalam fesyen bermula di sekolah menengah, di mana dia memakai seluar berlumuran cat dan baju sejuk rajutan yang tidak sesuai. Yeon-jun paling menantikan fesyen musim sejuk. Antara barangan yang dibelinya baru-baru ini ialah bomber jacket, blazer dan sarung tangan. Namun, barang kegemarannya sekarang tidak lain dan tidak bukan ialah kalung loket hati yang diwarisi oleh neneknya. Yeon-jun berkata,
Ia lebih bermakna kerana ia adalah rantai yang mewakili masa dan kasih sayang nenek saya. Saya telah memakainya sekali setakat ini.
Beom-gyu kini meminati bidang fotografi, hobi yang mula diceburinya ketika berada di Amerika Syarikat bersama ahli semasa mereka sebagai pelatih. Dia menjelaskan alasannya pada masa itu, berkata,

Saya seorang yang sukakan alam semula jadi, dan saya mahu merakam pemandangan yang luar biasa dan menarik.
Walaupun tidak dapat mengembara, Beom-gyu telah menemui banyak keindahan di dunia sekelilingnya.
Jika saya tidak mempunyai kamera dengan saya, saya hanya mengambil gambar dengan telefon bimbit saya.
Sudah tentu, Beom-gyu juga mengambil banyak gambar orang, biasanya ahli TXT lain. Dia menyatakan penghargaannya kepada mereka sambil berkata,
Saya bersyukur kerana mereka membenarkan saya menyeret mereka untuk mengambil gambar, walaupun mereka bertindak seperti mereka membencinya. Soo-bin baru-baru ini membeli kamera Polaroid, jadi kami telah mengambil gambar antara satu sama lain.
Sukan telah memainkan peranan besar dalam kehidupan Tae-hyun.
Saya suka bersenam, dan saya banyak melakukannya. Apabila saya mempunyai masa, saya menonton sukan seperti bola keranjang, bola sepak dan hoki ais. Saya juga menonton sukan tempur seperti seni mempertahankan diri dan tinju.
Sama seperti fikiran anda berasa sihat selepas melalui kedai buku yang penuh dengan buku, saya mendapat kegembiraan itu melalui menonton sukan.
Tae-hyun menamakan tiga sebab mengapa sukan adalah serupa dengan profesionnya sendiri.
Pertama sekali, ia disertai dengan sorakan peminat. Kedua, tersembunyi di sebalik kebolehan pemain adalah kerja keras yang besar. Akhirnya, ia adalah indah untuk melihat pemain yang tidak begitu baik berkembang untuk mencapai kejayaan yang hebat.
Sejak awal, Huening Kai dikelilingi oleh muzik. Pada usia muda, bapanya mengajarnya cara bermain gitar, membawa kepada kenangan yang masih diingati kembali. Instrumen menjadi diari Huening Kai, dan pada masa dia di sekolah rendah dia sudah menulis lagu tentang mahu semua orang gembira. Huening Kai merenungkan persembahan pertunjukan bakatnya, berkata,
Pada masa itu saya rasa saya sudah terbiasa dengan persembahan di hadapan orang ramai.
Selain gitar, Huening Kai juga membiasakan dirinya dengan piano, dram, dan instrumen lain. Baru-baru ini dia cuba bermain piano semula selepas berhenti semasa sekolah menengah, dia menjelaskan,
Suatu hari saya mahu dapat mendengar kord lagu dan menafsirkannya semula dengan permainan gaya bebas saya sendiri. Alangkah baiknya jika ada piano besar di ruang saya.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERVogue Korea

TXT Kongsi Hobi Kini, Minat Terhadap Fotografi & Banyak Lagi Di Vogue Korea


Semakin menghampiri penamat, “The Penthouse 3” sekali lagi terpalit dengan kontroversi dek salah satu babak episod terbarunya.
[Amaran SPOILER]
Dalam episod yang ditayangkan pada 3 September, Joo Dan-tae (Uhm Ki-joon) telah meletupkan bom di Hera Palace sekaligus meranapkan bangunan mewah tersebut. Selepas itu, terdapat babak laporan berita yang berkongsi mengenai insiden berkenaan di mana mereka menyertakan rakaman bangunan runtuh yang digambarkan sebagai serpihan batu dan bongkah Hera Palace.

Babak The Penthouse 3
Walaubagaimanapun, selepas dikaji, babak tersebut menggunakan rakaman asal daripada kejadian bangunan runtuh di Gwangju pada Jun lalu. Mereka menggunakan rakaman berita asal insiden tersebut dan hanya mengubah tajuk serta kapsyen sahaja.
Sekadar pengetahuan, bangunan Gwangju yang runtuh itu berlaku di kawasan pembangunan semula dan penghapusan yang terletak di Hak-dong, Dong-gu pada Jun lepas. Ianya merupakan satu kejadian tragik kerana bangunan berkenaan yang runtuh turut menghempap bas awam yang berada di kawasan berhampiran menyebabkan 9 kematian termasuk pelajar sekolah serta 8 tercedera.

Berita asal runtuhan bangunan Gwangju
Disebabkan oleh itu, drama tersebut menerima kritikan kerana tidak sensitif dek menggunakaan video sebenar kejadian tersebut.
Setakat ini, masih belum ada sebarang respon daripada pihak “The Penthouse 3”.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

‘The Penthouse 3’ Dikritik Guna Rakaman Asal Tragedi Runtuhan Bangunan Gwangju


Ramai yang menantikan sambungan “All Of Us Are Dead” di Netflix kan?

ARTIKEL BERKAITAN
Netflix Umum Musim Kedua 'All Of Us Are Dead' Bakal Dihasilkan

Berita gembira buat anda, khabarnya sisir tersebut sudah pun memulakan penggambaran untuk musim keduanya baru-baru ini.
Hal itu disahkan sendiri menerusi beberapa foto yang dimuat naik oleh pelakon siri popular di laman penstriman itu.

#AllOfUsAreDead S2 FILMING TODAY! pic.twitter.com/xMpnlbtLzy
— ⭐ (@bunnynayeonnnnn) September 24, 2022

Walau bagaimanapun, tidak dapat dipastikan siapa yang akan kembali untuk musim kedua itu selain adakah wajah baru yang akan diperkenalkan. Sebelum ini, “All Of Us Are Dead” diterajui oleh Park Ji-hu, Jo Yi-hyun, Park Solomon, Yoon Chan-youn, Yoo In-soo, Lee Yoo-mi, Lee Eun-saem, Ha Seung-ri dan ramai lagi.

Kalau anda nak tahu, “All Of Us Are Dead” diadaptasi daripada webtoon popular dan membawa kisah di sekumpulan pelajar terperangkap di sebuah sekolah yang dijangkiti virus zombi sehingga mereka perlu membuat keputusan ekstrem untuk meloloskan diri.
Nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Musim Kedua ‘All Of Us Are Dead’ Mula Penggambaran


Nampaknya ibu baru, Park Shin-hye kelihatan bahagia menjalani hari-harinya kini.

ARTIKEL BERKAITAN
Park Shinhye Kongsi Foto Hadiah Pertama Buat Anak Lelakinya

Terbaru, wanita itu dilihat menghadiri majlis perkahwinan abangnya, Park Shi-won meskipun baru seminggu melahirkan cahaya mata pertamanya dan Choi Tae-joon.
Tulisnya di Instagram,

Tahniah atas perkahwinan awak, satu-satunya abang kesayangan saya. Saya selalu terfikir siapa yang akan mengambil abang beruang saya ini. Sayang awak, si beruang. Saya harap awak hidup dengan baik dan bahagia.

View this post on Instagram

A post shared by 박신혜/Shin Hye Park (@ssinz7)

Untuk pengetahuan, Park Shin-hye dan Choi Tae-joon selamat menimang cahaya mata pertama mereka iaitu seorang bayi lelaki pada 31 Mei lalu.

Semoga Park Shin-hye sihat sahaja.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Selepas Seminggu Bersalin, Park Shinhye Hadiri Perkahwinan Abangnya


Nampaknya pasangan D.O. EXO atau Do Kyung-soo dalam drama terbaru KBS sudah pus disahkan!
Terbaru, Lee Se-hee yang menempa nama menerusi drama mingguan “Young Lady And Gentleman” disahkan bakal menerajui “True Swordsmanship”.

Wanita itu akan membawa watak Shin A-ra, seorang pendakwa raya senior di Pejabat Pendakwa Raya Daerah Tengah. Dia merupakan orang penting di pejabat tersebut kerana kerja yang kemas selain pandangan yang adil pada setiap situasi. Deria politiknya juga sangat hebat dan dia mempunyai hubungan sosial yang baik dengan orang bawahan dan atasan. Meskipun sedikit berlaga dengan Jin-jung (Do Kyung-soo) iaitu seorang yang mencipta sejarah dalam buku para pendakwa raya, wanita tersebut merupakan seorang yang menjaga dan melindungi orang lain dengan sebaiknya.

“True Swordsmanship” menggambarkan kisah Jin-jung, seorang pendakwa yang menghukum orang yang korup dan tamak dengan cara yang menyegarkan dan mendebarkan, yang akan membolehkan penonton melarikan diri seketika daripada realiti.
Khabarnya bakal memulakan penggambaran tak lama lagi, drama perundangan ini akan menemui penonton pada separuh kedua 2022.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERKBS Media

Lee Sehee Sah Sertai D.O. EXO Dalam Drama Perundangan ‘True Swordsmanship’


Baru-baru ini, Yoon-a GIRLS’ GENERATION telah memuat naik satu video baru di saluran YouTubenya.

ARTIKEL BERKAITAN
Diminta Pilih Antara Lee Jongsuk & Hyun Bin, Peminat Puji Respon Padu Yoona

Menerusi saluran YouTube peribadinya, Yoon-a telah berkongsi video bertajuk “Miu Miu Fashion Show Vlog 2” buat peminat.
Dalam video tersebut, Yoon-a membawa peminat bersiar-siar di Paris sambil berkata,

Saya mempunyai masa lapang hari ini, jadi saya akan membeli-belah di Paris dan menikmati makanan yang enak.
Kemudian, Yoon-a pergi memasuki satu kedai untuk membeli-belah dengan kakitangannya, di mana dia turut meminta setiap daripada mereka memilih apa sahaja yang mereka mahu. Katanya,
Tanpa sebarang had harga, saya akan membelikan anda semua sesuatu. Anda boleh memilih satu sahaja.

Berasa teruja, salah seorang staf bertanya,
Tidak kira betapa mahalnya?
Yoon-a menjawab sambil ketawa,
Saya pasti anda akan mempertimbangkan duit poket saya.

Nak jadi staf Yoon-a juga!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

“Untung Jadi Staf Dia” – Yoona Belikan Barangan Buat Kakitangan Tanpa Limit Harga Di Paris


Ingat tak ramai yang tak berpuas hati mengenai penampilan watak ‘Alex’ dalam “The Penthouse 3”?
Disebabkan ianya terus menerima kritikan kerana dianggap rasis dan mempermainkan budaya, watak lakonan Park Eun-seok itu akan diubah gaya penampilannya pada episod akan datang.

Nampaknya kritikan peminat antarabangsa berjaya mengubah fikiran pihak produksi “The Penthouse 3”.

Dalam masa yang sama, ramai yang tertanya-tanya sama ada watak Logan Lee lakonan Park Eun-seok pada asalnya akan kembali dalam episod akan datang ini. Meskipun terlibat dalam letupan dahsyat, lelaki itu masih hidup dan menerima rawatan daripada Ha Yoon-chul (Yoo Jong-hoon).
Kenalah sensitif dengan budaya luar kan?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Dikritik Penonton Antarabangsa, ‘The Penthouse 3’ Bakal Tukar Imej ‘Alex’ Lakonan Park Eunseok


“Hospital Playlist” memang tak mengecewakan!
Sudah 5 episod ditayangkan, drama itu terus mencipta rekod peribadi baru pada saban tayangan.

[Amaran SPOILER]
Dalam episod ke-5 ini, para kakitangan Yulje Hospital dan orang sekelilingnya mengalami perubahan yang banyak selepas setahun berlalu.
Meskipun nampak bahagia pada awalnya, hubungan Kim Jun-wan (Jung Kyung-ho) dan Lee Ik-sun (Kwak Sun-young) putus di tengah jalan apabila wanita itu mengatakan bahawa dia sudah berubah hati. Pun begitu, adik Lee Ik-jun (Jo Jung-suk) itu sudah pun kembali ke Korea bagi mendapatkan rawatan hati sambil dijaga oleh abangnya. Namun dia terus merahsiakan hal sebenar daripada Kim Jun-wan.

Ahn Jeong-won (Yoo Yeon-seok) dan Jang Gyeo-ul (Shin Hyun-bin) juga terus menjalinkan hubungan yang berbunga dan kekal menyembunyikannya daripada pengetahuan staf hospital. Lee Ik-jun dan Chae Song-hwa (Jeon Mi-do) pula mengekalkan hubungan persahabatan mereka selepas wanita itu menolak pengakuan cinta rakan baiknya itu.

Chu Min-ha (Ahn Eun-jin) pula tidak putus asa bagi meraih cinta profesornya meskipun Yang Seok-hyung (Kim Dae-myung) tidak membalasnya. Tetapi lelaki itu dilihat seperti telah membuka sedikit hatinya bagi berbaik dengan doktor pelatih tersebut.

Walaupun pada awalnya rating “Hospital Playlist 2” menaik sedikit demi sedikit dalam lingkungan 10% tetapi ianya menunjukkan peningkatan yang memberangsangkan apabila rating episod terbaru ini mencecah catatan sebanyak 12.399%. Sekaligus menjadikan ia sebagai rekod terbaik untuk musim ini.
Korang syok tak tonton musim kedua “Hospital Playlist”?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Pecah Rekod Peribadi Musim Kedua, Rating ‘Hospital Playlist 2’ Naik Mendadak


Menyambut kelahiran cahaya mata pertama pada November lalu, pasti ramai yang teruja ingin lihat wajah anak Hyunbin dan Son Ye-jin, kan?

ARTIKEL BERKAITAN
"Bahu Saya Terasa Berat.." - Hyunbin Buat Penampilan Umum Pertama Selepas Jadi Bapa

Terbaru pada 24 Disember, Son Ye-jin telah berkongsi foto kaki anaknya di laman Instagram sambil meluahkan perasaannya selepas menjadi seorang ibu kini.
Pelakon itu menulis kapsyen,

Selamat Hari Natal. Seperti yang anda tahu, kehidupan yang berharga kepada kami telah dilahirkan. Saya sangat menyedari bahawa kasih sayang dan bantuan ikhlas ramai orang diperlukan untuk kehidupan yang akan dilahirkan, dan saya ingin menyampaikan isi hati saya kepada mereka yang saya syukuri.
Tulis Son Ye-jin lagi,
Saya bimbang tentang bayi yang dilahirkan lebih awal sedikit daripada jangkaan, tetapi sebaliknya, saya dapat cuba bersalin secara semula jadi dan bersyukur berjaya melahirkan anak secara semula jadi.

View this post on Instagram

A post shared by 손예진 (@yejinhand)

Kemudian, Son Ye-jin turut berkongsi perasaannya selepas menjadi seorang ibu kepada cahaya mata lelakinya,

Saya rasa saya akhirnya menjadi dewasa selepas mempunyai anak. Apabila saya bertemu orang yang saya sayangi lebih daripada diri saya sendiri, saya berasa tidak berdaya lagi namun, cukup kuat untuk melakukan apa sahaja pada masa yang sama.
Bukan itu sahaja, selepas menyatakan rasa terima kasihnya kepada peminat dan orang di sekelilingnya, Son Ye-jin tidak lupa untuk meninggalkan mesej kepada suaminya Hyunbin, dengan berkata,
Terima kasih kerana berubah menjadi landak hari demi hari sepanjang proses ini bersama-sama.
Gambar kaki je pun dah comel ni!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

“Saya Sayang Dia Lebih Dari Diri Saya” – Kongsi Foto Kaki Anak, Son Yejin Luah Perasaan Lepas Jadi Ibu


Sebelum ini Andy daripada kumpulan SHINHWA mengumumkan bahawa dia sedang menjalinkan hubungan bersama seorang penyiar MBC Jeju “News Desk” Lee Eun-joo pada Januari dan terkini, mereka dikhabarkan bakal melangsungkan perkahwinan mereka pada Jun ini.
Andy merupakan ahli ketiga daripada kumpulan SHINHWA yang akhirnya menamatkan zaman bujang bersama pilihan hati masing-masing selepas Eric dan Junjin. Sebelum ini, Andy mendedikasikan surat hasil tulisan tangannya kepada peminat untuk mengumumkan perkahwinannya. Pada hari berikutnya, agensi Andy iaitu TOP Media Entertainment mengesahkan bahawa Lee Eun-joo merupakan tunangannya.

Bakal isteri Andy, Lee Eun-joo yang lahir pada tahun 1990, merupakan kelulusan dari Jabatan Media di Universiti Wanita Seoul, dan kini bekerja sebagai penyiar di MBC Jeju. Khabarnya, dia baru-baru ini mengumumkan perletakan jawatannya di MBC Jeju menjelang perkahwinannya.

Seronoknya bila masing-masing dah jumpa pasangan hidup untuk kekal bersama di masa hadapan. Semoga mereka berdua dapat menjalani bahtera perkahwinan ini dengan baik!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSPOTV News

Andy SHINHWA Bakal Tamatkan Zaman Bujang Jun Ini


Pada episod 22 Julai rancangan “No Prepare”, Chae-ryeong ITZY telah tampil sebagai tetamu.
Dalam episod tersebut, idola itu berkongsi tentang keyakinan dirinya yang semakin merudum ketika dia sedang membuat persiapan untuk debut. Kongsi Chae-ryeong,

Saya mempunyai kecenderungan untuk mengambil berat dengan reaksi orang. Saya tidak seperti itu semasa kanak-kanak. Di sekolah rendah, saya fikir saya paling cantik dan sentiasa yakin. Semasa persiapan debut, keyakinan saya mencecah paras terendah sepanjang masa.

Kemudian, ahli ITZY itu mendedahkan sebab keyakinan dirinya hilang,

Ada banyak sebab. Malah ada seseorang yang cuba menghalang saya daripada debut. Selalu ada segelintir orang seperti itu. Saya sentiasa cuba memikirkan orang lain. Saya cuba bertimbang rasa, dan saya cuba memberi perhatian kepada reaksi mereka.
Akhirnya, Chae-ryeong memberi reaksi kepada komen jahat yang sering diterimanya kini. Katanya,
Saya tidak peduli.

Chae-ryeong kena sentiasa yakin tau!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports World

“Ada Orang Cuba Halang Saya Debut..” – Chaeryeong ITZY Ulas Komen Jahat


Nampaknya, ada banyak K-Drama baru yang ditayangkan pada bulan November ini.

ARTIKEL BERKAITAN
Ada Song Joongki, Choi Minho, Tonton 10 K-Drama Pelbagai Genre Akan Tayang November Ini

Salah satunya adalah drama “Weak Hero Class 1” yang sedang menjadi buah mulut penonton kini.
Bagi yang belum tahu, “Weak Hero Class 1” mengisahkan tentang seorang pelajar contoh yang cemerlang di sekolah, tetapi menjadi sasaran mudah pembuli kerana kelemahan fizikalnya. Oleh itu, dia akan melawan menggunakan otaknya. Ianya dibintangi Park Ji-hoon, Choi Hyun-wook, Hong Kyung, Lee Yeon dan Shin Seung-ho.

Hanya sehari selepas ditayangkan iaitu pada 18 November, drama tersebut telah berjaya mendahului senarai drama berbayar pada tahun 2022.

Khususnya, penonton kagum dengan betapa realistiknya watak-watak dalam drama tersebut memaparkan babak buli, pergaduhan dan ketidakadilan yang berlaku di dalam sekolah.
Bukan itu sahaja, “Weak Hero Class 1” turut berkongsi gambaran tentang kebimbangan dan pengalaman orang ramai dalam kehidupan remaja mereka termasuk persahataban, impian, ketidakpastian dan keinginan untuk mempunyai masa depan yang cerah.
https://twitter.com/kdramabbi/status/1594536826836254723?s=20&t=1Stn33IrM8W0ITVVahluqg
Tambahan pula, lakonan Park Ji-hoon sebagai Yeon Si-eun iaitu pelajar sekolah yang dibuli dalam siri ini, turut mendapat perhatian dan dipuji ramai dek eskpresinya yang meninggalkan impak di hati penonton.
Antara komen penonton mengenai drama ini:
Tidak ada yang kurang dalam cerita ini, dari pelakon hingga kecantikan visual.

Saya membatalkan janji temu hujung minggu saya untuk tonton drama ini.

Park Ji-hoon layak terima anugerah untuk lakonannya dalam siri ini!
Jangan lepaskan peluang untuk tonton “Weak Hero Class 1” di laman Wavve sekarang!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

Kisah Buli Di Sekolah, ‘Weak Hero Class 1’ Jadi Bualan Penonton Kini Dek Plot & Lakonan Mantap


Ramai yang tidak menyangka personaliti figura ini rupanya….

ARTIKEL BERKAITAN
Masih Rendah Diri, Peminat Puji Kim Hyesoo Beri Layanan Baik Walaupun Terkenal

Terbaru, pelakon Kim Hye-soo memuat naik satu video di akaun Instagramnya sendiri dengan kapsyen,
Set penggambaran “Under The Queen’s Umbrella”.
Dalam video tersebut, Kim Hye-soo dilihat memakai pakaian tradisional Korea, iaitu hanbok dan dia sedang menunggu giliran untuk sesi penggambarannya.

View this post on Instagram

A post shared by 김혜수 (@hs_kim_95)

Namun, pada masa yang sama, dia dilihat memegang kipas kecil untuk beberapa orang staf. Melihat kepada tindakan Kim Hye-soo, rata-rata dalam kalangan staf tertawa kecil dengan kebaikan yang dilakukan olehnya.

เป็นคนน่ารักจนเราอยากอยู่ในวงนั้นด้วยเลย #คิมฮเยซู #kimhyesoo pic.twitter.com/HBKvXshPHq
— WLapp (@lapppwl) October 19, 2022

Dalam pada itu juga, terdapat lagi satu video yang menunjukkan Kim Hye-soo cuba membangkitkan suasana ceria di set penggambaran, dengan gurauan comel. Ini sekaligus mendapat pujian daripada peminat kerana dia tidak mahu keadaan terlalu tegang dek kerana waktu set penggambaran yang sukar dan memenatkan.
Baik la Kim Hye-soo ni!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Pegang Kipas Kecil Buat Staf, Tindakan Prihatin Kim Hyesoo Dipuji Peminat


Popular dalam kalangan penonton antarabangsa, “Nevertheless” terus duduk selesa dalam ranking program TV popular di Netflix beberapa negara seperti Malaysia.
Bagi menaikkan lagi keterujaan penonton dengan perkembangan plot drama ini, KimchiDaily berpeluang menjalankan temubual eksklusif bersama Song Kang dan Han So-hee.

Daripada apa yang didedahkan oleh mereka, pastinya anda akan tak senang duduk menantikan pengakhiran hubungan Yoo Na-bi dan Park Jae-eon.
Penonton geleng kepala dek ‘ketelusan’ Park Jae-eon
Apabila ditanya mengenai respon penonton yang paling meninggalkan kesan setakat ini, Song Kang memilih tebakan mereka mengenai perasaan sebenar Park Jae-eon terhadap Yoo Na-bi.

Saya ada terbaca komen mengenai Park Jae-eon yang sepertinya mula menghargai Yoo Na-bi, ‘Park Jae-eon seorang sahaja yang belum menyedari bahawa ini ialah cinta sejati!’. Saya tergelak apabila membacanya kerana memang betul pun. Hanya Park Jae-eon tidak menyedari perasaan sebenarnya walhal yang lain mengetahuinya.
Ihsan dari Netflix
Pelbagai cerita sampingan
Siapa yang menonton “Nevertheless” pastinya turut ‘tenggelam’ dengan perhubungan rakan-rakan di sekeliling Park Jae-eon dan Yoo Na-bi kerana mereka juga menampilkan masalah pelajar yang realistik dan boleh difahami oleh orang ramai.
Bagi Song Kang, dia ingin mengetahui apakah kesudahan watak Bit-na nanti memandangkan gadis itu mempunyai personaliti yang sama dengan Park Jae-eon.

Disebabkan penonton bergurau dan memanggil Bit-na sebagai ‘Park Jae-eon versi wanita’, saya mula menyokongnya tanpa sedar. Seperti pertemuan Park Jae-eon dan Yoo Na-bi yang membuatkan dia mula bermuhasabah diri dan menyedari apa yang dimahukannya, saya berharap agar Bit-na akan mengalami saat kesedaran itu juga.
Ihsan dari Netflix
Buat Han So-hee, setiap perkembangan watak mempunyai cerita yang tersendiri. Jadi, dia tidak sabar untuk menantikan apakah kesudahan setiap daripada mereka.
Suasana kampus menyenangkan
Memaparkan situasi universiti yang realistik, kebanyakan penonton nyata terbuai dengan suasana itu sekaligus membuatkan mereka terasa seperti pelajar juga.
Han So-hee juga nampaknya bersetuju dengan sentimen itu dan mendedahkan bahawa bilik kuliah yang disediakan ternyata sama dengan program ukiran di universiti dalam dunia nyata. Bahkan drama ini juga berjaya menonjolkan keseronokan dan tenaga pelajar univerisiti dengan baik buat tontonan umum.
Tapi lokasi yang paling diingati pelakon wanita ini ialah pub di mana Yoo Na-bi bertemu dengan Park Jae-eon.
Saya sukakan tekanan dan kejanggalan di antara kedua watak itu yang mengenali satu sama lain pada masa lalu tetapi berlakon seperti orang asing dan memilih untuk merahsiakannya.
Keserasian jadi perhatian
Tidak dinafikan bahawa keserasian di antara Song Kang dan Han So-hee memainkan peranan yang besar sehingga “Nevertheless” popular sebegini. Jelas lelaki itu, umur yang sebaya banyak membantu mereka untuk selesa bekerja bersama.
Saya sememangnya seorang yang suka bergurau dan dia sangat pandai bermain bersama, sebab itu kami dapat berkawan dengan cepat.
Ihsan dari Netflix
Song Kang juga tidak menolak peluang untuk bergandingan bersama Han So-hee di dalam naskhah bergenre lain nanti di mana mereka boleh menonjolkan sisi berbeza selain bergembira di hadapan kamera lagi.
Tambah lelaki ini lagi, suasana penggambaran “Nevertheless” sentiasa menyeronokkan. Jadinya mereka semua sentiasa dapat menjiwai watak dengan baik, tanpa sebarang masalah.
Apa itu cinta?
‘Cinta’ sememangnya ramuan utama yang menyapa penonton pada saban episod. Malah Han So-hee memilih dialog berkaitan tema itu sebagai sesuatu yang difahaminya.
Persoalan ‘Apa itu cinta?’ yang membuka episod pertama. Saya rasakan ia sampai ke hati mengenai inti pati drama itu.
Ihsan dari Netflix
Pesanan buat pencinta
Siapa yang merupakan peminat setia “Nevertheless” semestinya menantikan setiap episod drama ini kerana ingin melihat kepelbagaian isu hubungan di dalamnya. Mungkin juga ada antara penonton yang dapat meletakkan diri mereka pada tempat watak berkenaan kerana pernah melalui pengalaman yang sama?
Walaupun Yoo Na-bi sering membuat keputusan yang salah di dalam “Nevertheless”, Han So-hee mempunyai pesanan buat anda yang mungkin melalui masalah yang sama,
Ia mungkin susah kadang-kadang, dan mungkin akan ada pergaduhan tapi ingatlah mengenai pertemuan pertama anda dan hargai satu sama lain.
Ihsan dari Netflix
Popular di Malaysia
Menonjolkan suasana universiti yang mungkin berbeza dengan keadaan di luar negara, Song Kang nyata terkejut dengan perhatian yang diberikan oleh penonton antarabangsa.
Sangat mengagumkan apabila penonton di luar sana dapat memahami dan teruja menonton elemen yang asing ini. Saya berasa bersemangat dengan komen yang ditulis oleh penonton antarabangsa menerusi laman media sosial. Sokongan anda banyak memberikan tenaga buat saya. Saya berasa sangat bersyukur dan saya sangat berharap agar mempunyai peluang untuk berjumpa sendiri dan mengucapkan terima kasih kepada anda pada suatu hari nanti.
Walaupun siri pendek, namun “Nevertheless” sangat bermakna buat Han So-hee dan Song Kang. Jadi, jangan lupa tonton sehingga ke akhirnya di Netflix okay?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNetflix

Song Kang & Han Sohee Bongkar Kisah Cinta ‘Complicated’ Di Sebalik Siri Netflix ‘Nevertheless’


Lee Teuk tampil dalam satu temu bual bersama Puteri dari Arab Saudi? Wah, hebatnya!

ARTIKEL BERKAITAN
Kim Jongkook, Lee Teuk SJ & Yoon Seyoon Kekal Sebagai Hos, 'I Can See Your Voice 8' Tayang 2021

Dalam satu majlis pembukaan “World Knowledge Forum 2022 (WKF 2022)”, satu sesi temu bual “Meeting with Princess Haifa Al Saud: The Future Of Travel, Tourism And Culture” telah menampilkan Lee Teuk SUPER JUNIOR sebagai wakil kepada artis K-Pop. Majlis itu diadakan di Jangchung Arena, Seoul.
Menerusi temu bual tersebut, Haifa binti Muhammad (Puteri Haifa Al Saud), yang merupakan Timbalan Menteri Pelancongan, berkongsi pandangannya mengenai peluang masa depan aspek pelancongan, jelajah, dan pertukaran budaya. Setelah pembukaan bicara dimulakan, Puteri Haifa Al Saud berkata,

Sejarah Saudi Arabia dan juga Korea sudah terjalin beberapa dekad yang lalu. Memandangkan kini kita meraikan ulang tahun ke-60 jalinan bersama antara dua buah negara, tahun ini sebenarnya kelihatan lebih istimewa.
Lee Teuk berkata,
Saya dengan kamu betul sukakan K-Pop. Jadi, bila kali pertama kamu menggemari K-Pop, Puteri?
Puteri Haifa Al Saud menjawab,

Saya mula mengenali K-Pop buat kali pertama dari anak saya yang berumur 11 tahun. Bila Super Junior datang ke Jeddah, untuk membuat persembahan pada 2019, anak saya sangat teruja dan mula memperkenalkan saya kepada kumpulan kalian. Saya tahu ‘finger heart’ juga dari anak saya. Saudi Arabia juga telah menjadi antara 20 negara bagi pemasaran K-Pop, jadi saya yakin, ramai peminat K-Pop di sana.
Lee Teuk berkongsi lagi,
Ketika kami membuat persembahan di sana pada 2019, saya risau peminat di sana akan mengalami kesukaran untuk memahami lagu-lagu kami. Bagaimanapun, peminat tempatan turut nyanyi bersama kami, belajar cara bercakap dengan kami malah turut menggemari makanan Korea. Saya rasa, dari situlah Korea dan Saudi Arabia menjadi lebih dekat.
Puteri Haifa Al Saud menjawab,
Ramai yang hanya akan memikiran minyak dan tanah pasir bila menyebut Saudi Arabia tapi sebenarnya orang tempatan lah yang menjadi simbol kami. Saya juga rasa kebaikan juga terus mengalir di antara semua rakyat tempatan. Saya rasa anak-anka muda Saudi Arabia mengetahui budaya Korea dengan baik sekali. Jadi, kami amat menyokong anak muda untuk tidak gentar dan menyokong minat mereka dalam mengenali budaya dna perihal negara luar.

Korea bestie dengan Malaysia jugak kan…
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERYoutube

Jadi Wakil Artis K-Pop, Lee Teuk SJ Temu Bual Forum Budaya Bersama Puteri Haifa Al Saud


Solar MAMAMOO telah mengambil bahagian dalam OST untuk drama KBS2 “School 2021”.
OST nyanyian Solar bertajuk “Winter Flower”, mengekspresikan emosi seseorang yang merindui orang yang dia pertama kali menemuinya secara kebetulan. Lagu ini menggunakan bunyi gitar akustik hangat yang dilengkapkan dengan suara Solar yang menenangkan, meningkatkan jangkaan untuk keluarannya.

Sementara itu, “School 2021” ialah drama yang menggambarkan kisah pembesaran, impian dan persahabatan yang menyayat hati. Suara Solar akan menambah keterlibatan penonton ke dalam plot yang sedang berkembang dan emosi setiap watak.

Runut bunyi asal “Winter Flower” nyanyian Solar akan dikeluarkan melalui pelbagai platform muzik pada 22 Disember, hari ini jam 5 petang!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBER10 Asia

Solar MAMAMOO Akan Nyanyi OST Drama ‘School 2021’


Selepas terlepas beberapa penggambaran, akhirnya Jun So-min dan Song Ji-hyo kembali menyertai rakaman “Running Man” pada hari ini.

ARTIKEL BERKAITAN
Jun Somin Jalani Pembedahan Dek Kaki Retak, Tak Sertai Rakaman 'Running Man' Bersama Song Jihyo

Ramai mengetahui bahawa Song Ji-hyo terpaksa menjalani kuarantin kendiri sebelum ini kerana tidak dapat mendapatkan vaksin dek alergik ubatan barat manakala Jun So-min pula baru sahaja sembuh selepas menjalani pembedahan disebabkan tulang kaki retak.
Pada petang 7 Februari, pelakon Jun So-min dilihat memuat naik beberapa keping foto di Instagramnya. Dapat dilihat pelakon itu dan Song Ji-hyo berpakaian seragam selain menyarungkan beg dengan tanda nama masing-masing.

Kapsyen entri itu ialah Unning~

View this post on Instagram

A post shared by 쏘미닝 (@jsomin86)

Melihatkan kemas kini terbaru itu membuatkan penonton meluahkan rasa lega kerana ketiadaan mereka dalam “Running Man” membuatkan program itu kehilangan serinya sedikit.

Dalam pada itu, penggambaran yang berlangsung hari ini disertai oleh ahli M.O.M iaitu kumpulan yang dilahirkan menerusi projek ‘MSG Wannabe’ dalam “Hangout With You”. Mereka terdiri daripada Wonstein, Parc Jae-jung, KCM dan ahli “Running Man” sendiri iaitu Ji Suk-jin.
Harap Jun So-min dan Song Ji-hyo baik-baik sahaja.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald POP

Jun Somin & Song Jihyo Kembali Sertai Penggambaran ‘Running Man’


Setiap pasangan suami isteri semestinya mempunyai gaya hidup tersendiri, dan mungkin bukan konvensional mengikut budaya tradisional.

ARTIKEL BERKAITAN
"Keluarga Saya Tengok.." - Yeonwoo Ulas Babak 'Panas' Bersama Sungjae Dalam 'The Golden Spoon'

Terbaru, pelakon Han Chae-ah membuat kejutan apabila mengakui bahawa dia dan suaminya tidur di bilik berasingan.
Kongsinya dalam program “Reality Couple”,

Sejujurnya, saya tidur bersama anak. Jadi, saya suruh suami tidur di bilik lain.
Akui Han Chae-ah, dia membuat permintaan seperti itu kerana risau jika suaminya tanpa sengaja akan mengejutkan anak mereka.

Walaupun tidur berasingan di rumah, mereka akan tidur sekali apabila bercuti di hotel.
Apabila melancong, saya tiada pilihan lain selain tidur dengannya.
Usik ahli panel lain,
Apa maksud awak ‘tiada pilihan’?
Dalam pada itu, Han Chae-ah yang berlakon dalam drama seperti “The King’s Affection” dan “The Golden Spoon” berkahwin dengan Cha Se-jji dan memiliki seorang anak bersama.
Ragam orang berkahwin gitulah kan..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

Pelakon Wanita Popular Ini Akui Tak Tidur Sebilik Dengan Suami


Sepertinya akan ada persaingan sengit antara drama “Extraordinary Attorney Woo” dan “The Glory” untuk Anugerah Baeksang ke-59.

ARTIKEL BERKAITAN
"Terima Kasih Sayang Moon Dongeun" - Song Hyekyo Luah Rasa Syukur Buat Penonton 'The Glory'

Pada pagi ini, sekretriat anugerah berkenaan telah berkongsi kesemua kategori yang dipertandingkan pada tahun ini termasuklah dengan calon-calon yang telah disenarai pendek.
Antara pencalonan itu, barisan pelakon yang dipertandingkan untuk kategori ‘Pelakon Wanita Terbaik’ bagi Televisyen nyata menjadi bualan hangat peminat K-Drama. Ini kerana ia dipenuhi dengan nama hebat seperti Kim Ji-won (“My Liberation Notes”, Kim Hye-soo (“Under The Queen’s Umbrella”), Park Eun-bin (“Extraordinary Attorney Woo”), Song Hye-kyo (“The Glory”) dan Suzy (“Anna”).

Pun begitu, nama yang disebut sebagai mempunyai potensi tinggi untuk menang kategoari tersebut ialah Song Hye-kyo dan Park Eun-bin memandangkan kedua-dua drama lakonan mereka berjaya mencipta sindrom sehingga ke luar negara menerusi laman penstriman Netflix.

Untuk pengetahuan, Anugerah Baeksang ke-59 bakal bersiaran secara langsung di JTBC dan TikTok pada 28 April nanti.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERJoy News 24

Song Hyekyo vs Park Eunbin? Netizen Teka Bakal Pemenang Pelakon Wanita Terbaik ‘Anugerah Baeksang Ke-59’


Choi Woo-shik baru-baru ini menyertai temu bual dengan Asia Business Daily!
Dalam temu bual itu, pelakon itu bercakap tentang bagaimana filem “Parasite” mengubah proses pemikirannya. Dia berkata bahawa, selepas menghadiri ‘Cannes Film Festival’ dan ‘The Academy Awards’ bersama pengarah Bong Joon-ho, dia mempunyai banyak kebimbangan tentang masa depannya, tetapi akhirnya dia memberitahu dirinya untuk hanya menikmati masa itu. Choi Woo-shik turut berkongsi pendapatnya tentang filem terbarunya “The Policeman’s Lineage”, yang mula ditayangkan di pawagam pada 5 Januari.

“The Policeman’s Lineage” mengisahkan tentang penyiasatan berbahaya yang berlaku antara ketua unit penyiasatan serantau, yang mempunyai jumlah tangkapan yang tiada tandingan, sambil turut menerima sejumlah besar wang daripada sumber yang tidak diketahui, dan seorang pegawai polis berprinsip yang menerima tugas untuk memerhati dia secara rahsia. Choi Woo-shik berkongsi,
Saya fikir ia akan menyegarkan untuk melihat filem di Korea di mana orang ramai boleh melihat filem aksi dengan kami memakai sut bergaya. Saya mahu menunjukkan sisi saya yang berbeza semasa berpakaian dengan penuh bakat.

Mengenai sebab membuat keputusan untuk menjadi sebahagian daripada filem itu, Choi Woo-shik menegaskan bahawa Jo Jin-woong adalah sebab utamanya berbuat demikian.
Saya mahu bekerja dengannya. Terima kasih kepadanya, kami mempunyai ‘chemistry’ yang hebat, dan saya dapat berlakon dengan set emosi yang pelbagai. Saya fikir ia menyeronokkan untuk bekerja dengannya lagi pada masa hadapan. Saya tidak sedar bahawa dia seorang lelaki yang menyeronokkan dan suka bergurau. Saya ingin bertemu dengannya lagi di mana peranan kami tidak memerlukan pergaduhan antara satu sama lain.
Dia juga bercakap tentang matlamatnya untuk berlakon.

Disebabkan penampilan saya, peranan yang saya dapat sangat terhad. Itulah sebabnya saya ingin memberi perubahan pada penampilan fizikal saya, seperti berat badan saya supaya saya boleh mencuba peranan baharu.
Pelakon itu terus bercakap tentang pengalamannya dari “Parasite” dan berkata,
Sejujurnya, saya fikir saya akan mendapat banyak tawaran di seluruh dunia selepas ‘Parasite’ tetapi ini tidak semestinya benar. Saya mendapat beberapa tawaran, tetapi tidak sebanyak yang saya fikirkan. Saya tertanya-tanya tentang apa yang dimaksudkan dengan ‘impian Hollywood’. Saya rasa filem ‘Squid Game’ menjawab soalan itu untuk saya.

Korang suka tak lakonan Choi Woo-shik?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERAsian Economy

Dua Polis Selesaikan Kes Besar, Choi Wooshik Kongsi Sebab Bintangi Filem ‘The Policeman’s Lineage’


Semakin menghampiri tarikh tayangan perdananya, semakin berdebar penonton.
Bakal memasuki musim ketiga dan juga musim terakhir nanti, siri “The Penthouse” telah meriliskan satu teaser pendek sebagai klu kepada penonton baru-baru ini.

Selepas “Taxi Driver” menamatkan tayangan episodnya kelmarin, SBS telah memainkan satu sedutan pendek bagi “The Penthouse 3”.
Walaupun tidak mendedahkan banyak benda namun penonton nyata teruja dengan gambaran kisah mengenai Min Seol-ah dek kemunculan rantai miliknya. Selain turut menyelitkan tatu rama-rama di belakang bahu Na Ae-gyo dan trofi yang menjadi rebutan ramai.

헐 펜트하우스3 오프닝
헤라상에 나비문신새겨짐https://t.co/TIYm4C2v53 pic.twitter.com/Ha5rDN0BQW
— 심마 (@sxxsxxry3) May 15, 2021

Bukan itu sahaja, satu pendedahan hebat telah dibuat ketika tayangan episod istimewa drama ini iaitu “The Penthouse Hidden Room”,

Episod pertama musim terbaru ini akan menayangkan babak yang paling mengejutkan dalam kesemua musim. Satu perkara yang ‘gila’ akan terjadi pada patung di Hera Palace.
Cepatlah 4 Jun, dah tak sabar betul ni!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Tayang 4 Jun Ini, SBS Kongsi Klip Dipenuhi Klu Untuk ‘The Penthouse 3’


Adakah Nam Joo-hyuk bakal menyertai khidmat ketenteraan tak lama lagi?

ARTIKEL BERKAITAN
"Saya Buat Yang Terbaik" - Nam Joohyuk Kongsi Pandangan Selesai Penggambaran Filem 'Remember'

Terbaru, media melaporkan bahawa lelaki itu bakal memulakan latihan ketenteraan pada Disember ini dan sedang menyusun jadual seninya untuk memberi ruang untuk menjalani kewajipan itu.
Respon agensinya,

Tiada notis yang diberikan lagi.

Dalam pada itu, Nam Joo-hyuk sedang mempromosikan filem “Remember” yang bakal ditayangkan di pawagam serata Korea pada 26 November ini.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERCeleb Media

Nam Joohyuk Dilapor Mula Latihan Tentera Disember Ini, Agensi Beri Respon


Disebabkan oleh kes COVID-19 yang kian meningkat, nampaknya, tayangan perdana filem lakonan Gong Yoo dan Park Bo-gum terpaksa ditangguhkan.
Menurut wakil daripada CJ Entertainment,

Disebabkan oleh COVID-19, tayangan perdana yang sepatutnya berlangsung pada bulan ini telah ditangguhkan.
Kami sedang berbincang mengenai hal ini sebelum mencapai keputusan tersebut. Kami akan mengemas kini semula tarikh tayangan baru apabila ia sudah disahkan nanti.

Untuk pengetahuan anda, “Seobok” membawa kisah Ki-heon (Gong Yoo) iaitu seorang bekas ejen perisik yang terjumpa dengan klom manusia pertama, Seobok (Park Bo-gum). Tanpa disangka, lelaki itu turut diancam bahaya apabila ada kuasa jahat yang dalam misi untuk merebut klon tersebut.

Katanya, filem itu mungkin akan hanya menemui penonton sekitar separuh pertama 2021.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Dek COVID-19 Kembali Meruncing Di Korea, Tayangan Perdana Filem ‘Seobok’ Ditunda Ke Tahun Hadapan


Ada tak yang dah mula tonton program “Jinny’s Kitchen” sekarang?

ARTIKEL BERKAITAN
Pelakon & Idola, Ramai Teruja Lihat Perbezaan 'Ini' Antara Park Seojoon & V BTS Dalam 'Jinny's Kitchen'

Pada minggu lepas, episod pertama “Jinny’s Kitchen” telah mula disiarkan, dengan ahli Lee Seo-jin, Jung Yu-mi, Park Seo-joon, Choi Woo-shik dan V BTS mula bersiap sedia untuk membuka restoran mereka di Mexico.
Terbaru, Good Data Corporation telah menerbitkan kedudukan untuk program Korea yang paling trending minggu ini, ditentukan menerusi analisis data dari artikel, catatan blog, media sosial dan komuniti dalam talian.

https://twitter.com/naver_taehyung/status/1631257849379840006?s=20
Hanya dengan 1 episod, “Jinny’s Kitchen” adalah program ke-2 bukan drama yang paling popular kini, dengan V menjadi topik yang paling banyak diperkatakan bagi kategori bukan drama.

Sementara itu, episod pertama program tersebut juga telah berjaya meraih rating mengagumkan iaitu sebanyak 8.8%, untuk rancangan kabel di seluruh negara.
Tahniah!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

V BTS Bintang Popular, ‘Jinny’s Kitchen’ Program TV Bukan Drama Ke-2 Paling Trending Kini


Meskipun sudah memohon maaf, namun tuduhan buli yang dijatuhkan atas pelakon Jisoo adalah suatu perkara yang sangat mengecewakan.
Disebabkan hal itu, drama lakonannya yang sedang ditayangkan kini iaitu “River Where The Moon Rises” turut terpalit sekali dengan kontroversi ini. Bahkan mereka turut membatalkan penggambaran yang dijadualkan pada hari ini bagi mencari penyelesain kepada isu berkenaan.

Mungkin sudah sebulat suara, Jisoo dikatakan sudah digugurkan daripada barisan pelakon utama drama bersejarah tersebut. Pihak produksi juga kini dikhabarkan sedang mencari pelakon baru untuk menggantikan watak On Dal yang dilakonkan oleh lelaki itu kini.

Walaubagaimanapun, belum dapat dipastikan sama ada babak Jisoo yang sudah dirakamkan akan dipotong atau pun bila pelakon baru akan mula menggantikan watak tersebut.
Agak sayang memandangkan “River Where The Moon Rises” berjaya meraih rating yang tinggi kini namun ianya mungkin sedikit terjejas dek isu ini.

Apa pun, sama-sama kita nantikan pengumuman rasmi daripada KBS sendiri.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNews1

Jisoo Digugurkan Dari ‘River Where The Moon Rises’ Dek Kes Buli, Pihak Produksi Kini Cari Pelakon Ganti


Wow! Baru je mulakan saluran YouTube, tapi dah dapat ‘Silver Play Button’?

ARTIKEL BERKAITAN
Minta Cadangan Nama, Suzy Mahu Buka Akaun YouTube Sendiri?

Sebelum ini, kami kongsikan bahawa Suzy mencari nama yang sesuai untuk saluran YouTubenya. Pun begitu, sebaik sahaja Suzy memuat naik video travelog pertamanya, dia sudah berjaya meraih sejumlah 110,000 pengikut di laman YouTubenya.
Video percutiannya di Swedish berjaya menarik perhatian ramai peminat dek dia berkongsi perjalanan percutian yang santai dan kasual, malah, turut berkongsi tempat-tempat menarik di sana untuk orang lain lawati.

Video itu berjaya meraih sebanyak 330,000 jumlah tontonan sebaik sehari sahaja ianya dimuat naik. Justeru itu, Suzy kini turut berjaya mendapatkan ‘Silver Play Button’.

Bestnya bercuti….

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYoutube

Kongsi Video Percutian, Akaun YouTube Suzy Kini Berjaya Raih ‘Silver Play Button’


Tidak dinafikan bahawa Jun So-min dan Yang Se-chan sering menunjukkan sisi romantik antara mereka.

ARTIKEL BERKAITAN
"Ia Perkara Baik.." - Song Jihyo Dedah Bakal Buat Comeback Lakonan

Dalam episod terbaru “Running Man” ini, kesemua ahli sempat menilik nasib bagi melihat masa hadapan mereka. Tak melepaskan peluang, Jeon So-min meminta penilik itu untuk meramal kisah cintanya pada tahun ini. Jawab wanita itu,
Awak boleh bercinta pada tahun ini dan pasangan awak sepertinya seorang yang suka bergurau.

Apabila Jeon So-min menebak bahawa ‘pasangan’ itu ialah Yang Se-chan, penilik nasib itu bergurau,
Yang Se-chan ialah kesayangan saya. Kami ke Jeju hari itu.
Kemudian, Jeon So-min dan Yang Se-chan cuba melihat masa hadapan mereka bersama. Memeranjatkan apabila keduanya memilih kad ‘najis’ sekaligus membuktikan hubungan yang kuat antara mereka.

Kata ahli lain,
Najis yang ditakdirkan bersama. Kalau macam ini, memang mereka merupakan jodoh yang kuat.

Okay tak kalau Jeon So-min dan Yang Se-chan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSBS Entertainment News

“Awak Akan Bercinta Tahun Ini” – Cinta Yang Sechan & Jeon Somin Diramal Bakal Berputik


Kembali dengan single baru “New Thing”, Zico telah membuktikan dirinya sebagai penyanyi yang sering melancarkan muzik hit.

ARTIKEL BERKAITAN
'Any Song' Jadi Muzik Video Pertama Zico Capai 100 Juta Tontonan

Pada 6 September, Zico telah melancarkan single “New Thing” yang diterbitkannya sendiri, juga merupakan lagu misi untuk program Mnet “Street Man Fighter”.
Terbaru, lagu tersebut telah berjaya berada di No.1 Carta Lagu harian MelOn, setelah debut dalam carta di No.83.

[CHARTS] #ZICO "새삥 (New thing) (Feat. #HOMIES)" — 00:00 KST
#1 MelOn [=]#1 Genie [=]#2 Bugs [+1]#2 FLO [=]
— KOREAN SALES (@koreansales_twt) September 23, 2022

Bukan itu sahaja, bagi Carta Harian Genie dan Carta Lagu Mingguan MelOn, “New Thing” debut No.1 pada 22 September. Sama seperti Carta Harian Bugs dan FLO, lagu tersebut telah berada di No.2. Mengagumkan!

Sementara itu, cabaran tarian untuk “New Thing” sedang popular di sosial media kini, dengan idola popular seperti ITZY, TXT, NCT dan ramai lagi telah menonjolkan bakat tarian mereka.
Tahniah Zico!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Lagu Viral Zico ‘New Thing’ Untuk ‘Street Man Fighter’ Dominasi Carta Muzik Korea


Nampaknya, Jennie BLACKPINK telah mengukuhkan kedudukannya sebagai seorang pelakon menerusi debut dalam “The Idol”.

ARTIKEL BERKAITAN
Mungkin Sedar Kritikan Ramai, Kenapa Jennie BP Tak Promosi Siri Provokatif 'The Idol'?

Terbaru dalam episod 4 “The Idol” yang ditayangkan pada 25 Jun, satu babak Jennie telah menjadi viral, di mana wataknya Dyanne, telah mendapat tawaran untuk menandatangani kontrak di bawah agensi Jocelyn (Lily-Rose Depp).
Khususnya, penonton kagum melihat ekspresi Jennie dalam adegan itu tambahan pula, dia kelihatan amat mempesonakan dalam gaun yang digayakan.

all of jennie’s scenes from the idol ep 4: a compilation pic.twitter.com/LUP9MGAHd4
— jj⚘ (@chaelisagrande) June 26, 2023
Kemudian dalam babak lain yang turut mendapat perhatian, Dyanne memberitahu bahawa agensi memintanya untuk membuat persembahan lagu hit Jocelyn “World Class Sinner” sebagai gantinya dan telah pun sertai agensi yang sama dengan wanita itu.
Menarik perhatian, adegan penuh emosi itu telah dipuji penonton dan ramai juga yang memuji keserasian yang dipamerkan kedua pelakon itu dalam skrin.

Fighting Jennie!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily

SUMBERTwitter

“Ekspresinya..” – Meski Plot Dikritik, Lakonan Jennie Dalam Episod Terbaru ‘The Idol’ Dipuji


Semakin ramai selebriti Korea yang dijangkiti COVID-19.
Terbaru, pengacara popular iaitu Yoo Jae-suk disahkan positif wabak berkenaan. Lapor agensinya,

Yoo Jae-suk telah menjalani ujian COVID-19 pada pagi ini (13 Disember) dan disahkan positif.
Dia sudah melengkapi dua dos vaksin pada lewat September lalu. Pada 11 Disember, dia mendapat tahu bahawa dia menjadi kontak rapat kepada satu kes positif COVID-19 dan terus mengambil ujian PCR. Dia menerima keputusan negatif dan diklasifikasikan sebagai seeorang yang perlu diperhatikan secara sendiri. Menurut aturan pihak kawalan penyakit berjangkit, dia mengambil ujian PCR kedua pada pagi ini dan disahkan positif.
Yoo Jae-suk sudah pun membatalkan kesemua jadualnya dan sedang mengambil langkah sepatutnya mengikut peraturan pihak bertanggungjawab.
Kami akan mendedikasikan seluruh tenaga untuk kesihatan dan keselamatan kesemua artis dan staf mengikut peraturan yang ditetapkan.
Terima kasih.
Semoga cepat sembuh!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews1

Jadi Kontak Rapat, Yoo Jaesuk Positif COVID-19


Mesti ramai kan yang dah habis layan drama “Celebrity”?

ARTIKEL BERKAITAN
"Ada Mesej Tersembunyi" - Kang Minhyuk Dedah Soal Adegan Buka Kasut Dalam 'Celebrity'

Bagi yang belum tahu, siri Netflix “Celebrity” membawa kisah sisi gelap di sebalik kehidupan mewah para pempengaruh di Korea.
Baru-baru ini, salah seorang teraju utama drama itu iaitu Kang Min-hyuk telah terlibat dengan satu temu bual, bagi berkongsi sedikit sebanyak mengenai siri berkenaan.

Khususnya ketika sesi temu bual, lelaki itu berkongsi pengalamannya bekerja dengan Park Gyu-young dengan berkata,
Dia sangat teliti dan terperinci, yang menjadikan penggambaran rancangan itu satu pengalaman yang hebat. Seperti dia, saya juga berusaha untuk mewujudkan suasana yang selesa untuk rakan pelakon saya. Saya berterima kasih kepadanya kerana membimbing saya ke arah yang betul.
Kemudian, Kang Min-hyuk turut mendedahkan bahawa “Celebrity” berkemungkinan akan kembali dengan musim kedua,

Rakan-rakan telah bertanya kepada saya sama ada penampilan Lee Jun-ho dalam drama itu akan membayangkan sesuatu yang istimewa, tetapi secara jujur, saya tidak tahu. Saya rasa ia ada kemungkinan untuk musim baru.

Jelasnya lagi,
Namun, apa yang saya percaya ialah tema media sosial dan selebriti akan terus berkembang dalam jangka masa yang lama. Jika jalan cerita seperti ini mendapat perhatian, kami boleh menjangkakan untuk melihat lebih banyak drama yang meneroka tema yang sama pada masa hadapan.
Korang suka tak drama dengan tema macam ni?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTen Asia

“Saya Percaya..” – Terima Sambutan Hangat, Kang Minhyuk Ulas Kemungkinan Musim Ke-2 ‘Celebrity’


Rasanya ramai yang masih tak boleh ‘move on’ daripada drama “The World Of The Married” kan? Walaupun semua mengharapkan agar ianya berakhir dengan dramatik tetapi penulis naskhah itu memilih untuk menamatkannya secara realistik.
Seperti yang diketahui semua, ending kepada “The World Of The Married” memaparkan Ji Sun-woo sedang menjamah makanan dan terus terpegun apabila terdengar bunyi seseorang sedang menekan kata laluan pada pintu masuk rumahnya.

Dengan wajah yang tidak mempercayai apa yang dilihatnya, doktor itu terus meluru dan mendakap figura tersebut sambil berkata “Dah balik”. Daripada kaca mata penonton, bayangan hitam yang memaparkan siluet seperti Jun-young yang sudah setahun melarikan diri dek tidak tahan dengan hubungan ibu dan ayahnya.

Disebabkan bayangan siluet itu yang kabur, ramai yang hanya menebak bahawa dia adalah anak lelaki Ji Sun-woo. Pun begitu, ada pula teori lain mengatakan bahawa babak tersebut mungkin hanyalah imaginasi wanita itu yang begitu merindui Jun-young selepas lama tidak berjumpa dengannya.
Seorang pengguna Youtube telah meninggalkan komen di salah satu video episod akhir “The World Of The Married” bagi menjelaskan pendapatnya ini.

Menurutnya, pada babak penutup tersebut suara latar Ji Sun-woo menggambarkan bahawa dia sedang membayangkan apa yang terjadi sekiranya Jun-young pulang.
Oleh kerana wajah Jun-young dikaburkan, drama ini memberikan peluang kepada penonton untuk menentukan sendiri bagaimana ianya tamat. Mungkin juga Ji Sun-woo hanya terbayangkan kepulangan anaknya atau pun Jun-young memang benar-benar sudah kembali ke pangkuan ibu tercinta. Anda sebagai penonton boleh pilih bagaimana kesudahannya.
Apa pula pendapat korang?

SUMBERTwitter

Ending ‘The World Of The Married’, Adakah Kepulangan Junyoung Hanya Imaginasi Sunwoo?


Walaupun selebriti terkenal di Korea iaitu Sulli telah pun pergi meninggalkan dunia sudah hampir seminggu tetapi kisah sedihnya itu masih lagi menjadi buah mulut orang ramai. Ingatkan semua akan cuba mendiamkan diri mengenai apa-apa hal mengenai gadis berusia 25 tahun itu supaya dia tenang di sana, namun kini kecoh pula mengenai hal keluarganya.
Khabar angin bertiup kencang bahawa kedua ibu bapa Sulli kini sedang ber’perang’ mengenai hal urusan pewarisan harta yang ditinggalkan oleh pelakon wanita itu. Sebuah laman web dari China iaitu Sina melaporkan bahawa harta yang ditinggalkan oleh Sulli berjumlah hampir RM 18 juta dan keluarga mereka mula berantakan kerana pembahagian harta ini.

Walaubagaimanapun, abang kedua Sulli iaitu Choi Daehee telah membuat keputusan untuk tidak menerima apa-apa pewarisan harta daripada adik perempuannya itu. Dia menjelaskan bahawa dia tidak mahu membelanjakan duit hasil usaha Sulli kerana gadis itu sudah tiada.

Menurut undang-undang Korea, kesemua harta pusaka boleh dibahagikan di antara ahli keluarga merangkumi ibu bapa, pasangan, anak, dan adik-beradik kerana Sulli pergi tanpa meninggalkan sebarang wasiat. Disebabkan gadis itu masih belum berkahwin, harta tersebut akan diberikan kepada kedua ibu bapanya, dua orang abangnya dan seorang adik lelakinya.
Selain itu, Sulli pernah mendedahkan pada tahun lepas bahawa dia tinggal dengan Daehee dan lelaki itu telah bersusah-payah belajar memasak bagi menjaganya. Hal ini membuktikan bahawa gadis itu dan abang keduanya mempunyai hubungan yang rapat.

Sulli sudah pun tiada, tak sepatutnya keluarganya berantakan mengenai hal ini. Bayangkan perasaan gadis itu sekiranya berita yang dikhabarkan ini adalah benar.
Sumber: MalayMail

Ibu Bapa Sulli Dikhabarkan Bergaduh Kerana Harta Peninggalannya Bernilai RM 18 Juta?


Bukan selalu Ji Suk-jin nak membuka cerita mengenai prosedur kecantikan yang dilaluinya kan?

ARTIKEL BERKAITAN
"Kami Tak Rindu 'Love Line'.." - Peminat Dengan Tag Nama 'Song Jihyo' & 'Gary' Di Perjumpaan 'Running Man' Tular

Dalam episod terbaru “Pinggyego”, Yoo Jae-suk telah menjemput Hong Jin-kyung, Jo Se-ho dan Ji Suk-jin sebagai tetamu. Bukan itu sahaja, pengacara tersebut turut menghubungi Hwang Kwang-hee untuk bersembang seketika.
Namun situasi kelakar berlaku apabila lelaki itu kerap mengalami masalah untuk menyebut dan akhirnya mengakui bahawa dia baru sahaja mendapatkan suntikan botoks lantas sedikit kurang petah kini.

Usik Ji Suk-jin,

Awak kena mendapatkan suntikan botoks dengan betul. Pakar kulit ada memberitahu saya yang botoks membuatkan awak kelihatan lebih cantik namun ianya menyakitkan. Saya tak sukakannya. Lihat, saya langsung tak melakukan apa-apa pada wajah sendiri.
Bongkar Yoo Jae-suk,
Pernah, awak bagi hidung kelihatan kecil.
Responnya,
Hal itu berlaku 20 tahun lalu tapi sebenarnya tiada yang berubah pun.

Kongsi lelaki itu lagi,
Saya pernah mendapatkan botoks sekali namun seminggu kemudian, saya kelihatan sedih meskipun sedang tersenyum. Sebab itu, suntikan botoks perlu dilakukan dengan baik. Saya tak pernah mendapatkannya selepas itu.
Pun begitu, Jo Se-ho berkongsi bahawa dia pernah terserempak dengan Ji Suk-jin di pusat kecantikan tak lama dulu. Balas lelaki tua itu tersipu malu,
Sudah 7 bulan berlalu, saya tak pernah menyentuhnya lagi selepas itu.
Ji Suk-jin kantoi..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMy Daily

“Kena Suntik Betul-Betul” – Ji Sukjin ‘Bongkar’ Rahsia Terima Suntikan Botoks


Sedar tak sedar, sudah hampir 2 minggu peminat Malaysia dapat bertentang muka dengan pelakon kegemaran Korea iaitu Park Seo-jun.

ARTIKEL BERKAITAN
"Hebat Tenaga Semua" - Sahabat MILO®, Park Seojun Terkejut Lihat Sambutan Hangat Peminat Malaysia

Diangkat sebagai sahabat MILO®, jenama minuman bertenaga yang popular dalam kalangan orang tempatan berjaya membuat kejutan dengan menampilkan lelaki itu secara khas di Sunway Pyramid Mall pada 25 Februari lalu.
Dengan sorakan peminat daripada bawah hingga ke tingkat teratas pusat beli belah itu, Park Seo-jun nyata terkejut dengan sokongan ramai.

Malah dia turut sempat berkongsi cara istimewa dia membancuh MILO® di mana dia mencampurkan serbuk itu dengan air panas sebelum mengacaunya mengikut arah jam dan juga melawan arah jam. Wow!

Bukan itu sahaja, para peminat Park Seo-jun dan pencinta MILO® turut sempat berkongsi varian stik pek mana yang menjadi pilihan mereka.
https://cdn.kimchidaily.net/wp-content/uploads/2023/03/10035449/K-Enter_1-1-1-1.mp4
Kalau anda nak tahu, MILO® mempunyai rangkaian yang pelbagai iaitu MILO® 3-in-1, MILO® Original, MILO® with Whole Grain Cereal, MILO® Less Sugar dan juga MILO® HI-FIBRE. Jadi sesuai dengan pelbagai kemahun pelanggan!
Jadi apa tunggu lagi, kekal bertenaga dan JOM MINUM MILO!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMILO

Kongsi Tips Istimewa, Ramai Peminat Tak Boleh ‘Move On’ Dengan Cara Park Seojun Bancuh MILO®


Korang dah ready nak tengok spin-off program popular iaitu “Running Man: More Playing Than Running” di Disney+ nanti?
Terbaru, saluran penstriman berkenaan telah meriliskan teaser pertama untuk program berkenaan. Dapat dilihat hos tetap Kim Jong-kook, Haha dan Ji Suk-jin bermain pelbagai permainan bersama tetamu jemputan seperti Song Ji-hyo, Yang Se-chan, Defconn, Kim Jong-min, Yoon Se-yoon, Choi Joon dan ramai lagi.

Lagi pula, ramai yang teruja apabila Kim Jong-kook dan Song Ji-hyo menunjukkan aksi yang rapat di dalam teasernya. Selain berpelukan, Song Ji-hyo turut mengutarakan sesuatu yang membuatkan peminat gembira,
Awak mahu berkahwin dengan saya?

Bagi yang dah tak sabar nak tengok, “Running Man: More Playing Than Running” akan ditayangkan bermula 12 November ini. Dua episod berturut-turut akan ditayangkan pada setiap Rabu selepas episod perdana ke udara pada Jumaat nanti.
Jadi, jangan terlepas!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Awak Nak Kahwini Saya?” – Kim Jongkook & Song Jihyo Rapat Dalam Teaser Spin-Off ‘Running Man’


Akhirnya “Jinxed At First” sudah pun menamatkan tayangan selepas beberapa bulan tayangan.
Sinopsis
Berdasarkan webtoon dengan nama yang sama, ia merupakan kisah romantik fantasi mengenai seorang lelaki malang dan miskin bertemu dengan dewi kekayaan yang disorok oleh satu keluarga kaya.

Gembira semuanya
[Amaran SPOILER]
Beberapa kali berpisah dan bertemu, akhirnya Soo-gwang (Na In-woo) dan Seul-bi (Seohyun) mengikat takdir bersama dan berkahwin. Bukan itu sahaja, kesemua watak lain turut mencari kebahagiaan masing-masing dan memberikan kesudahan yang membuatkan penonton tersenyum.

Rating biasa
Meskipun mencapai rating terendah sepanjang tayangan ketika episod ke-15 iaitu 2.4% namun catatn itu meningkat ke 3% ketika episod akhir bersiaran. Pun begitu, ia tidak mampu menandingi rekod terbaik yang dicapai ketika episod ke-4 iaitu 4.5%.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald POP

Semua Temui Bahagia, Episod Akhir ‘Jinxed At First’ Catat Rating Biasa


Meskipun Anugerah MAMA (Mnet Asian Music Awards) 2020 sudah pun melabuhkan tirainya pada Ahad lepas, namun pelbagai kontroversi yang timbul daripada pelaksanaannya.
Kalau anda nak tahu, MAMA dikenali kerana bukan sahaja kerana mengangkat semua kumpulan K-Pop untu tahun tersebut dengan anugerah dan persembahannya, malah mereka juga sering menjemput pelakon terkenal sebagai penyampai anugerahnya.

Terbaru, MAMA 2020 terpalit dengan khabar angin yang mengatakan bahawa mereka mendiskriminasikan penyanyi K-Pop dan juga para pelakon yang hadir pada hari tersebut. Disebabkan oleh protokol yang memerlukan kesemua jemputan berada di tempat yang sama, mereka telah pun diasingkan.
Para pelakon dengan bilik menunggu sendiri (Nama pelakon: Park Ha-sun, Jung Kyung-ho)
Yang menjadi persoalan ramai, setiap pelakon disediakan dengan bilik menunggu dengan plag nama sendiri namun para idola dibiarkan menunggu di tempat parkir sahaja. Hal ini menimbulkan kemarahan peminat memandangkan kini Korea sedang berada dalam musim sejuk dan kesemua mereka perlu menunggu hampir 5 ke 6 jam sebelum acara itu tamat.

Tae-yong NCT disolek dalam kereta
Para idola bersembang di parkir kereta
Mark GOT7 disolek di parkir kereta
Rata-rata netizen mempersoalkan kenapa para pelakon ini diberikan bilik menunggu sendiri namun idola K-Pop lain perlu menanti di luar sedangkan mereka juga perlu mengambil anugerah dan juga membuat persembahan.Selepas pendedahan ini, pihak MAMA 2020 masih belum lagi mengeluarkan kenyataan rasmi bagi menjelaskan isu ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERIlgan Sports

Pelakon Ada Bilik Rehat Sendiri Tapi Idola Dibiar Di Parkir Kereta, Netizen Tuduh Anugerah MAMA Diskriminasi


Dengar cerita Park Bo-gum bakal memasuki YG Entertainment, eh betul ke?

ARTIKEL BERKAITAN
"Saya Tahu Saya Kacak..." - Park Bogum Kongsi Pandangan Mengenai Persona Diri

Terbaru, YG Entertainment menafikan laporan mengenai Park Bo-gum telah menandatangani kontrak untuk masuk ke agensi tersebut.

Menurut agensi itu,
Ianya tidak benar bahawa Park Bo-gum akan menyertai YG Entertainment.
Mereka berkata lagi,

Memang benar Sean (pengarah YG Entertainment) mempunyai hubungan yang rapat bersama Park Bo-gum, tetapi dakwaan kemasukan pelakon itu adalah tidak benar.
Info tambahan, Park Bo-gum telah menamatkan kontraknya bersama Blossom Entertainment selepas menghabiskan hampir 10 tahun bersama dengan agensi tersebut.

Untuk maklumat, Park Bo-gum akan membintangi filem berjudul “Wonderland” yang bakal ditayangkan nanti.
Semoga Park Bo-gum okay-okay aje!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTV REPORT

Park Bogum Dilapor Sertai YG Entertainment, Ini Respon Agensi